Iraurgi Saski Baloia :: Disdirak merezi zuen eta lortu du (53-72)\nDisdirak merezi zuen eta lortu du (53-72)\nIraurgiko Lehen Maila Nazionaleko taldeak klubaren historian beste orrialde bat idatzi gaur Aieten, eta gainera, 100 zale baino gehiagoren artean egin du, hauen bultzada ezin hobea jasota. Disdirak EBA ligara igoera lortu du kantxan.\nKiroldegira berandu xamar iritsi denak ziurrenik begiak birritan zabaldu behar izan ditu gure mutilen aldeko markagailua 0 eta 16koa zela ikusi duenean. Disdirak Baskoniak baino hiru martxa gehiagorekin hasi du partida eta lehen laurdeneko hasierako bost minutuetan arabarrak kantxatik kanpo utzi ditu. Defentsan eta erasoan irmo, gure mutilek dena egin dute ondo eta kilate askoko saskibaloia eskaini digute. Argi zegoen hala ere, Baskoniak agertu beharra zeukala Donostiatik eta laurdenaren amaiera aldera egin du, defentsa sendotzea lortu dute eta erasoak ere ondo landu dituzte jaurtiketa erosoen bila, eta horri esker abantaila murriztea lortu dute, 12 eta 22ko partziala Disdirarendako.\nOrtunek argi zeukan bere taldeak atzean gogorrago lan egin beharko zuela partidan aukerak edukitzeko eta horrela egin du. Baskonia gogorrago hasi da defendatzen eta Disdirak lehen laurdenean izan duen eraso jarioa galdu du. Arabarrak talde moduan hazi egin dira bigarren laurden honetan eta duten kalitate izugarria erakutsi dute, 7. Minutuan Rodriguesek desabantaila hiru puntutan utzi duen arte (23-26) bi jaurtiketa librerekin. Laurdeneko azken hiru minutuak atzeko lanari oda bat izan dira eta bi taldeek buru belarri lan egin dute defentsa arloan. Defentsa bakoitza legalitatearen limitean egon da eta epaileek lana erruz egin behar izan dute partidak eskuetatik ihes ez egiteko. 15 eta 12ko partziala Baskoniarentzat eta atsedenaldira partida nahiko irekia bientzat (27-35).\nBaskoniak hirugarren laurdeneko lehen minutuetako gure defentsa hutsak aprobetxatu ditu lau puntura jartzeko berriz. Defentsako intentsitatea totala zen eta kontaktu gogor bakoitzak zaleak ernegatu ditu epaileen lana kritikatuz. Kantxan bizi izan den presioa ikaragarria izan da eta nerbioak galtzen zituen taldeak partida galduko zuela iragarri zitekeen. Petrusev Disdiraren defentsarentzat amesgaiztoa izaten zebilen baina guztiz berotuta joan da epaileengana eta kaleratuta amaitu du. Horrek eragin handia eduki du bere taldekideengan, taldeak lekua galdu baitu kantxan eta Alexen mutilek 12ko aldea zabaltzeko aprobetxatu baitute. 13 eta 18ko partziala Disdirarendako eta 40 eta 52koa markagailuan.\nAzken laurdena izan da lasaiena, baina ez du horregatik intentsitaterik galdu. Bi taldeek defentsako lanean gogor jarraitu dute, baina Baskoniakoek erasoan ez dute irakurketa onik egin eta horrek Disdirari aldea mantendu eta handitzeko aukera eman dio. Azken lau minutuak Iraurgirenak izan dira. Baskoniak hauspoa galdu du eta bizirik mantentzen saiatu bada ere, besoak jaisten amaitu du. Gure mutilek gozatu egin dute azken unetan, irabazle ikusi dira eta jokoa kudeatzen jakin izan dute. Markagailuaren presioaz askaturik, jokaldi ikusgarriak egiten amaitu dute zaleen gozamenerako. 13 eta 20 partziala Disdirarentzat.\nEz dago dudarik merezitako igoera dela hau. Merezitakoa, talde hau azken hiru urteetan goiko postuetan egon delako, baina ez duelako izan orain arte lorpen hau eskuratzeko zorte nahikorik. Merezita, bere entrenatzaileak talde honetan asko sinetsi duelako azken urtetan eta topera lan egin duelako bere jokalariekin. Merezita zale hauengatik, larunbatero taldea laguntzera joan direlako jokatzen zuen lekuan jokatzen zuela eta Azpeitiko kantxa kontrarioentzako oso errespetatua izatea lortu dutelako.\nEBA ligara igotzea, taldekide guztiak klubean hazitako direnean, etxeko jendearekin, ez dago zerekin ordaindu. Espero dugu eskualdea kontziente izatea gure mutilek eskuratu duten lorpena zeinen garrantzitsua den.\nSaskiratzaileak: Aldalur X (2), Goenaga, Alberdi (8), Amenabar J (5), Amenabar U (2), Irulegi (3), Aldalur, Ibarguren (8), Merketegi (10), Etxaniz (9), Guridi (20), Astigarraga (5)


barren.eus - Korrika amaitu behar zen egunerako bertso saioa antolatu dute Mendaron\nKorrika amaitu behar zen egunerako bertso saioa antolatu dute Mendaron\nArgitaratua: 2021-03-23 20:09\n'Korrika' bertso saioa antolatu du Mendaroko Udalak martxoaren 28rako, 2021eko Korrika amaitu behar zen egunerako.\nAurtengo martxoaren 28an amaitzekoa zen 22. Korrika, pandemia iritsi izan ez balitz. Euskararen aldeko lasterketarik ezean, AEK-k 80 ekitalditik gora antolatu ditu domekarako "euskararen lekukoa, euskaltegien aldeko bultzada, kalean egon dadin". Euskal Herriko herrialde denetan egingo dituzte ekitaldiak 12:00etan, eta ordu erdi inguruko iraupena izango dute. Elgoibarren ere antolatu dute ekitaldia.\nEra berean, Mendarok ere bat egin du ekimen honekin eta bertso saioa antolatu du domekarako. 12:00etan izango da, herriko frontoian. Bertan, Beñat Gaztelumendi eta Oihana Arana arituko dira bertsotan eta Ane Ezenarrok egingo ditu gai jartzaile lanak. "Helburua da, Korrikarik gabe ere, ekimen horren mezu nagusia zabaltzen eta indartzen jarraitzea, helduen alfabetatze eta euskalduntzearen garrantzia azpimarratuz", azaldu dute Mendaroko Udaletik.\nBertso saioa ikusteko lekua mugatua izango da, eta sarrerak salgai daude dagoeneko, 2.5 euroan, Morroskillon. Ekitaldia prebentzio, higiene eta segurtasun-neurri "zorrotzekin" egingo dela zehaztu dute, parte-hartzaileen eta bertaratutakoen osasuna eta ongizatea bermatzeko.\n'Bultza euskaltegia! - Bultza euskara!' ekimena abiatu du AEK-k (2021-03-16)\nKorrika 2022ra atzeratu du AEK-k, pandemiagatik (2020-10-16)\nBideoak: 2019ko Korrikak Elgoibarren eta Mendaron (2019-04-15)


Ate bat lapurtu behar dugu, esan diot, eta gurekin etorri behar duzu, atea ezkurdira eramateko gero. Ematen du ez duela ezer ulertu, etxeak lapurtzen dira, esan du, autoak, bizikletak, urrea lapurtzen da; ateak ez dira lapurtzen. Hori da bere logika... Axelek esan dit niri: lauk joan behar dugu atea lapurtzera, esan zure lagun horri ere etortzeko. Hasieratik pentsatu dut, hala ere, birekin nahikoa dela, Axelek eta Merdjak hobeto egingo zuketela bakarrik, atea lapurtu eta ezkurdira eraman.\nErraz pasatu dugu etxeko hesia. Axel eta Merdja sartu dira lehenengo, beti bezala, gu biok gero. Kontuz zaratekin, esan diot. Zertarako?, galdetu dit berak berriro. Esan nahi zuen zertarako lapurtu behar dugun atea, ate hori... Ez diot erantzun nahi izan, ez ditu gure familiako gauzak ulertzen, arraroak egiten zaizkio. Ulertuko ditu momenturen batean, urte batzuk barru.\nAtearena ez da gure etxeko ohitura bakarrik, familia gehiagotan ere egiten da, askotan, hala ere arraro egiten zaio berari, eta galdetzen jarraitzen du, inozoa balitz bezala. Nik isiltzeko esan diot hesia pasatu dugunean, atetik hurbil egon garenean, etxe barrukoek entzun dezaketela, esna daitezkeela, atarira agertu. Gauzarik okerrena litzateke orain, batez ere orain, aita ezkurdian dagoenean.\nAxel eta Merdja hurbildu dira atera, eurak biak baino ez, gu apur bat aparte geratu gara. Axelek eta Merdjak kontrolatzen dituzte halako lan finak, hori azaldu diot. Batez ere zaratarik gabe egin behar da, sarrailarekin hasita. Hori lapurreta normaletan bezalakoa da, azaldu diot. Gakoak erabili behar dira, mailu txikiak, uste dut. Axelek Merdjari erakutsi zionean, zerbait ikasi nuen, baina ez gehiegi ere. Gaur, Axelek ate aurrean hartu duen jarrera ikusita, ematen du Merdja arduratuko dela. Ondo egin du, atea berehala eta isilik zabaldu da, natural.\nEz gara barrura sartu, ez dugu zertan sartu, azaldu diot. Atea asko zabaldu behar da, hori bai, orpoak, bandak, erroak, hori guztia non eta nola dagoen ikusteko, linterna txiki batez. Hitzak ezagutzen ditut nik, izenak, askotan aditu izan ditut, baina ez dakit zehatz zer den pieza bakoitza. Torlojuak kendu behar dira, hori badakit... Asko direla uste dut, eta arin egin behar dela, ahalik eta arinen, etxeko inor esnatu gabe eta aita arratsaldeko lauretatik dagoelako ezkurdian. Goizeko hirurak dira orain, egun beroa izan da, hamaika ordu egin ditu aitak ezkurdian. Merdjak ezin du hori eraman, ezin du aita horrela ikusi. Amarekin liskarra izan du, gogorra; amak esan dio ezin zuela etxe barruan aita gehiago jasan.\nAtea orpoetatik atera dute Axelek eta Merdjak halako batean. Kirrinka labur bat entzun da baina ez inor esnatzeko modukoa. Laguntza eskatu digute orduan guri, atea posizio horizontalean jarri eta ezkurdirantz abiatzeko.\nEzkurdirako bidea ahalik eta arinen egin dugu, korrika txikian ia, pentsatu dugulako jendea bilduta egongo zela ordurako, aitaren inguruan, amaren inguruan. Jendea, jende hori batez ere, errespetuz tratatu behar da, ordua ere ez delako ona, ez delako ohikoa. Axelek gogoratu digu, gainera, maisua ordu bietan heldu dela ezkurdira, ordubete baino gehiago da han dagoela. Mesedea egin digu maisuak, esan du Axelek, handia mesedea, ordu arraro hauetan, eta ezin dugula itxaroten eduki. Beti pentsatu izan dut Axel bera ere hileta-maisua izatera helduko dela.\nUste baino jende gehiago egon da ezkurdian heldu garenean. Lotsatu ere egin gara hainbat lagunek, pixka bat apartatuz, korridore bat egin digutenean jende artean aitarengana hurbildu ahal izateko. Aita zegoen lekura heldu garenean, ama ikusi dugu haren ondoan, hileta-maisua, osaba bat, hiru izeko.\nAtea lurrean utzi dugu, aitaren ondoan. Ahaztuta izan dugu usain hori, aitarena, edo atearen bila joan garen bitartean areagotu egin da. Jende arteko batek baino gehiagok zapia dauka aho-sudurren aurrean, lehenengo ilaretan dauden batzuek batez ere. Errespetu falta iruditu zait, baina neuk ere egingo nukeen beharbada gure aita ez balitz. Merdja da aurpegia aldatu ez duen bakarra.\nAtea ekarri dugun laurok jarri dugu aita ate gainean. Izekoetako bat ere makurtu egin da laguntzera, belauniko jarri da, baina ez du indarrik egin. Ematen du presentzia markatu nahi zuela beste ezer baino gehiago. Kostata altxatu dugu aita; kilo asko hartuta zegoen lehenengo erretirotik, nahiz eta gaixotu ostean apur bat galdu. Beti egin izan den moduan jarri dugu gorpua ate gainean: burua goiko markotik arra betera. Apartatu egin gara gero, hileta-maisuak hitz egin behar zuen.\nAita ondo ezagutzen zuela erakutsi du maisuak, guk ezagutzen ez genizkion alderdi batzuk ere aipatu ditu. Eskertu egin diogu, ondo dakigulako hileta-maisua txarto aukeratzen dela batzuetan. “Atearen exordioa” esaten diotenari ere ez dio tonu metafisikorik eman, gero eta ohikoagoa den moduan, eta hori ere eskertu diogu, Axelek eta biok behintzat; Merdjak ez du aurpegia aldatu orduan ere. Maisuak amaitu duenean, txaloaldi ahalegin bat egon da bildutakoen artean, baina segituan gelditu dira, familia hau desberdina dela ohartu direnean.\nOndoren ibili gara estuen, hurrengoa izan da delikatuena. Atea eta aita erraz sartu ditugu hobira, zulo zabala egin genuelako atzo. Zulo zabala egiten da beti, esan diot, ateak zabalak direlako, gurea oso zabala. Axelen lagunak etorri dira horretarako, gu lauron artean ezin izango genukeelako egin, batez ere atea ateratzearena. Indar handia egin behar da atea gorpuaren azpitik ateratzeko, behin hobian sartuta daudenean, atea eta gorpua. Asko makurtu behar da gerria, besoak luzatu, laguntzaileetako batek hobira sartu behar izaten du.\nFamilia handietan, senide gazte asko dituztenetan, erritmo handiz egiten da, atea mugimendu arinekin ateratzen da gorpu azpitik. Gorpua lotara etzaten ariko balitz bezala pausatzen da hobi hondoan, estetikoa izatera ere heltzen da. Iruditzen zait horrela ideatu zutela antzina, familiak handiak zirenean, hiru edo lau belaunaldikoak, gazte jende asko zegoenean. Penagarria bestea izaten da, familia zaharretan, ezkongabeetan, edo neba-arreba guztiak aspaldi hilda daudenetan, gurasorik gabe, seme-alabarik gabe, ilobarik gabe... Ez da egoten atea hilobitik aterako duen inor. Langileak kontratatzen dituzte, langabezian daudenak askotan, eta narras ateratzen dute atea hobitik, gogorik gabe... Arrakalatu egiten dute, itsustu, ate bat zartatzen ere ikusi nuen behin, azaldu diot.\nEta hori da, inondik ere, ezin duguna guk egin, gaur, atea arrakalatu, urratu. Beste kontu bat zen ate hau gurea zenean, etxea gurea zenean. Urratuak egiten genizkion inoiz hiletetan, amonarenean adibidez, baina zazpi egun genituen gero konpontzeko, urratuak berdintzeko, lehengo modura ekartzeko. Atea ezin da zazpi egunez atzera bere lekuan jarri, azaldu diot. Zazpi egun egin behar ditu etxeak aterik gabe, hori esaten da, hildakoaren azken usainak handik atera ahal izateko, azken espiritu zatiak, azken suak. Ez du suena ulertu, galdetu egin dit, zer dira azken suak? Ez dut erantzuten jakin, isiltzeko esan diot, hileta-maisuaren hitz berriak aditu nahi banitu bezala.\nKontua da gaur ez dauzkagula zazpi egun atea konpontzeko, gaur bertan jarri behar dugulako bere lekuan, etxea ez delako orain gurea. Horregatik ezin diogu zauri txikiena ere egin, zikindu ere ez, horregatik eskatu die Axelek lagunei etortzeko, indar handia behar delako gauzak garbi egiteko, markarik gabe. Axelen lagun batzuek zamarekin egiten dute lan, ohituta daude, hurreratu ere ez naiz egin. Ezin egokiago atera dute atea, hobiko hormak ia ukitu gabe, garbi eta zuzen. Aitaren gorpua utzi dute, beharbada, behar baino indar apur bat handiagoz erortzen, baina atea da lehenengo ardura. Merdjak begiak estu itxi ditu gorpuaren kolpea entzun duenean, apurtu nahi izan balitu bezala.\nLurra guztion artean eman diogu, ahalik eta arinen amaitu ahal izateko, desordu hauetan. Zazpi pala ekarri ditugu, bi aitzur. Ez, erantzun diot, amaitzen ari ginenean, pala utzi dudanean, ez dugu beste egurrik jartzen gorpua eta lurraren artean, zuek egiten duzuen bezala. Nahikoa egur daukagu atearekin, baina atea bera ezin dugu zuloan utzi, zulo barruan, etxerako behar dugu; beti egongo dira beste hildako batzuk, beti egongo da haizea zuloetan. Iruditzen zait ez duela ulertu, baina gehiago ez du galdetu.\nAzken hitzak esan ditu hileta-maisuak, pertinenteak horiek ere, argiak. Jarri dute harria. Agurrak hasi dira orduan, bildutako batzuek ezer esan gabe alde egin dute. Jende multzoa siku geratu da, familiakoak dira gehienak orain, lagun bakan batzuk, hurrekoak. Momentu ona iruditu zaigu eta atea altxatu dugu guk laurok, Axelek eta Merdjak aurreko aldea, guk atzekoa. Axelek keinua egin dio amari, bagoazela. Onartu egin du amak. Merdjak galduta dauka begirada, erreparatu ere ez dio egin amari. Iruditu zaigu ozpinarena ezin dugula bertan egin, jende aurrean.\nEtxerantz egin dugu etorritako bide beretik, baina hesira heltzeko berrehun metro baino gehiago falta zirela gelditu gara. Lurrean utzi dugu atea, orbelen arteko harri guztiak kendu eta gero. Ez dugu orain sorpresarik nahi, markarik atean, urraturik, konplikatuena egin dugunean. Atearen goiko partea adar bigun batean pausatu dugu, beheko aldea lurrean, hartara goitik behera bota ahal izango diogu ozpina. Axelek zorrotik atera du botila eta trapu berri bat. Tantaka bota du ozpina ate gainean, gutxika, goitik behera. Labain egin dute tantek, ate erdiraino batzuek, aldaba beharko lukeen lekuraino beste batzuek. Euri artifizial bat, desorekatua, Axelek eragindakoa. Iruditu zait miresmen moduko bat sentitu dudala: anaia da, ozpina menderatzen ari da. Trapua pasatu du Axelek gero, tanta guztiak barreiatu ditu, desagerrarazi. Merdjak hartu dio trapua ostean hemengo aldea egiteko. Operazioa errepikatu dute atearen beheko aldean.\nZer da?, galdetu dit, ozpinarena esan nahi zuen, usaina kentzeko?, galdetu dit. Zozoa zara, esan diot, nola izango da usaina kentzeko... Ohitura dela esan diot, erritua, baina iruditzen zait asmatu egin duela zati batean... Errituarena mozorroa izan daiteke, beste erritu asko bezala... Denbora gehiegi egoten da hildakoa lurperatu gabe, hatsa hartzen du. Mozorroa izan daiteke beraz ozpinarena, ozpinaren inguruko guztia, atearen distira, “espirituaren ispilua”, ozpinari buruz esaten direnak, mozorroa hori guztia... Hatsa kendu nahi da, beti geratzen delako zerbait. Ahal denik eta gogorren igurtzi, hori da ikasten duguna, irakasten digutena. Amonarenean neuk igurtzi nuen aitak botatakoa, Axelek eta Merdjak egin dute gaur. “Ozpin-euria” esaten diote, beste mundu batetik etorriko balitz bezala, ezagutzen ez dugun eta ulertuko ez genukeen mundu batetik.\nOzpinarena amaitu eta ate aurrean azken hitzak esan ditu Axelek. Errepikatu egin ditugu Merdjak eta biok, buruz dakizkigu: “Espiritu-ispiluari begira gaude gu, garbitasun lakua...” eta abar, betikoa. Atea aldean hartu eta etxerantz abiatu gara gero.\nHesia lehen baino askozaz errazago pasatu dugu, konfiantzaz gatoz orain, amaitzen ari gara. Atea lurrean utzi dugu une batez, etxe aurreko patioaren eta eskaileraren artean, Axelek zorrotik erremintak atera dituen bitartean. Gako bat jausi zaio lurrera, harlauza baten kontra jo du, zarata metaliko txiki bat. Merdja momentu horretan esnatu dela ematen du, aita lurpera sartu dugunetik, arin jiratu du burua, begiak asko zabaldu ditu Axeli begiratzeko.\nAtariko argia piztu da orduan. Zutunik dago gizona aterik gabeko zuloan, gaueko arroparen gainean jaka bat. Neurrira eginikoa ematen du jakak, bulego lanerakoa. Ez du ematen orain esnatu denik, aurpegia oso bizi dauka, atal guztiak euren lekuan: begiak oso zabalik, ahoa natural... Guri begira dago, bekainak estutu ditu. Esango nuke hasieratik ikusi duela guztia, entzun behintzat, nola askatu dugun atea, nola eraman dugun... Lehen ez du astirik izan, beharbada, atarira jaisteko eta zain egon da ordutik.\nEz dakigu zer egin; gizonari begira gaude. Aita?, galdetu du orduan gizonak. Guk ez dugu ezer erantzun. Galdera errepikatu du gizonak, bekainak ez ditu hain estu orain.\n— Benetan sentitzen dut, gizon ona zen. Begira daukazue handik...\nMerdjaren ernegua igarri dut nire ondoan, arnasa bizitu zaio, praken oihala estutu du eskumako eskuaz. Gizonari erantzuteko ez du ahotsa gehiegi ozendu.\n— Inor ez dago begira.\n— Inon ez.\nAlde egin dugu. Atea dagoen lekuan utzi dugu, lurrean, imintziorik ere ez dugu egin bere lekuan jartzeko. Gizonak berak jarri beharko du, bihar, etzi, eska dezala laguntza...\nAita bakarrik dago ezkurdian handik pasatu garenerako. Etxera bidean jarraitu dugu guk, baina harriaren ondoan etzan da Merdja, lur harrotuan, hezean. Handik hiru ordura heldu da etxera, zikin, arropa, aurpegia, azazkalak.


Ingurumena zaintzen ikasteko jolasak | Consumer\nIngurumena zaintzen ikasteko jolasak\nNaturarekin lotutako jolasak egiteak ingurumen-kontzientzia areagotzeko balio dezake\nAdituek argi uzten dute: ingurumen-kontzientzia umez garatzen da. Ingurumenari lotutako jardunbide eta oroitzapen onak barneratzen baditugu txikitatik, errazagoa izango da haien zaintzaren kontzientzia hartzea. Jolasak, jarduera ludikoak eta dibertigarriak lortzeko modu ona izan daitezke. Artikulu honek hainbat jolas eta ideia eskaintzen ditu ingurumena zaintzen ikasteko.\nOhitura ekologikoak joko bihurtzea\nIkuspuntuaren arabera, dena aspergarria edo dibertigarria izan daiteke. Ohitura ekologikoak birziklatzea edo garraio publikoa erabiltzea jolas bihur daitezke etxeko txikientzat erakargarriagoak izan daitezen. Birziklatzeari dagokionez, lehiaketa bat antola daiteke, edukiontzira hondakinak nork eramaten dituen lehenbizi ikusteko, edo edukiontzien koloreak zein diren jakiteko, bakoitzaren barruan zer doazen jakiteko, etab. Autobusez edo trenez joatea abentura dibertigarri bihur daiteke, batetik bestera eramango gaituena, eta, bestetik, ibilbideko alderdi nabarmenei erreparatuko diguna.\nJolas klasikoak naturara eramatea\nKontua da dibertsioa ingurumenarekin lotzea, eta bizitza osoko jokoak beti izaten dira belaunaldi guztietan funtzionatzen dutenak. Ikusten dudanean, pikutara, sokara, baloira eta abarretara jolasteko naturgune batera joan behar da, eta, gainera, praktikatzen ari direnei denbora atsegina pasatzeaz gain, hura zaintzeko beharraz gehiago jabetzen gara, hartara gehiagotan itzultzeko.\n“Basatia” pixka bat egitea\nEgunero “basatikeria” apur bat behar dute haurrek, aditu baten arabera\nHeike Freire psikologoa eta filosofoa liburuaren egilea da, eta bere seme-alaben berezko joerak (txoriak entzutea, loreak ikustea, ikertzea, behatzea) babestea, baita etxeko alboan ere. “Haurrek eta naturak elkarren beharra dute”, dio Freirek.\nBizitzako lehen faseetan gure zentzumenak probatzen ditugu. Naturarekin lotutako soinuak, koloreak, usainak, formak eta abar identifikatzeak ingurumenarekin dugun identifikazioa indartzen du, eta inguruko gure ezagutzak handitzen ditu. Zentzu horretan, naturarekin identifikatzeko jolasak inprobisatu daitezke, hala nola animalien soinua edo fenomeno meteorologikoak imitatzea, hegaztiek besoekin duten aletegia, lurrean animalien arrastoak, uretako uhinak, hodeietan formak bilatzea, elementu naturalak izaten ikastea, ingurumenari buruzko errimak egitea, etab.\nIngurumeneko jolas-programetan izena ematea\nIngurumen-hezkuntzako zentroek, tokiko erakundeek, ingurumen-GKEek eta abarrek naturarekin eta ingurumenarekin lotutako hainbat programa ludiko antolatzen dituzte. Hala, WWFk bere Panda Kluba eskaintzen du etxeko txikienak gure planeta zaintzen saia daitezen. Onena erakunde horietako batera hurbiltzea da, eta ingurunea zaintzeari eta gozatzeari lotutako jarduera berriak eskatzea edo eskatzea.\nEkologiko bat eta bestea antolatzea\nLehiaketa eta trebezia proba batzuk gainditu behar dituzten jolasak dira. Parte-hartzaileak dibertitzen dira, gainditzeko gaitasuna probatzen dute eta egiten diren jardueren arabera ikas dezakete. Ingurumenari buruzko ikuspegi bat antolatzea ideia ona izan daiteke haurrak beren ingurunea zainduz kontzientziatzeko. Horrela jarri zuen abian Partycipa elkarteak, bere lehiakideek ondo pasa zezaten, bideo batean erakusten duten bezala.\nIngurumeneko tailer praktikoak muntatzea\nIkasteko modurik onenetako bat norberak gauzak egitea da. Adingabeentzako jarduera praktikoen tailerrak askotarikoak izan daitezke ingurumenarekin duten harremanean: etxeko hondakinak birziklatzeko kutxak egitea, eskulanak egiteko erabiltzen diren objektuak berrerabiltzea, kartoizko etxeak eta tetrabrikak egitea, eskola-baratzeak muntatzea, aire zabaleko pintura, etab.\nTeknologia berrien erakargarritasuna aprobetxatzea\nModu arduratsuan erabilitako jolas teknologikoak, aplikazioak eta abar hezkuntza-baliabide ona dira. Hori dela eta, hainbat bideojoko daude, eta horien helburua da ingurumen-alderdiren bategatik sentsibilizatzea, hala nola birziklatzea, energia, klima, ura, etab.\nbirziklatze ingurumen-hezkuntza juegos-eu tren


Euskadiko gazteria Palestinako Errefuxiatuen inguruko aurreiritzien aurka martxan jartzen da - Sareak Ehunduz\nPalestinako Errefuxiatuen inguruko aurreiritzien aurka\nGaiaz gehiago jakin nahi duzu?\nJarraian eskuragarri dituzun dokumentuetan Palestinako errefuxiatuen egoeraren inguruko informazio gehiago jaso dezakezu.\n1948az geroztik, Palestina historikoko ehunka mila biztanle eta haien ondorengoak errefuxiatu estatusarekin bizi dira bere lurraldearen barruan edo Ekialde Hurbileko beste herrialde batzuetan, hala nola Sirian, Libanon eta Jordanian. Gaur egun, 5,4 milioi pertsona dira eta erronka jakin batzuei egin behar diete aurre, harrera-komunitatearen arabera.\nPalestinaren eta Israelen arteko gatazkaren hurbilketa historikoa\nAhaldunak eta erresilenteak -gida pedagogikoa-\nPalestinako lurralde okupatuko egoera humanitarioa\nNajmaren motxila Deskargatu\nElorrioko Infografia Descargatu\nZarautzeko Infografia Descargatu


Pinudiak gaixotzen hasi dira - Lea-Artibai eta Mutrikuko Hitza : Lea-Artibai eta Mutrikuko Hitza\nAzken hilabeteotan kolore marroi-gorrixka zabaltzen doa pinuz pinu. Eta horren erantzulea banda marroia da. Banda marroia deritzon gaitza kaliforniar jatorria duen pinuei (pinus radiata) kalte handia eragiten ari da. Lecanosticta acicola onddoak eragiten duen gaixotasuna duela urte batzuk agertu zen inguruetan, baina gaixotasunaren gogortasunak gora egin du lur eremu zabaletan, eta urtetik urtera sintomak larriagoak dira. Azken hilabeteotan ezohiko egoera bat gertatu da hedapen azkar bategaz, pinudi asko arriskuan jarriz.\nAdituek agertu dutenaren arabera, bandak Gipuzkoatik datoz, eta mendebalderantz hedatzen ari dira bizkortasunez. Lurralderik kaltetuena Gipuzkoa da. Debabarrena ingurua da kaltetuenetariko bat, Urola Kostaren atzetik. Gaixotasunak Bizkaian ere pinudi sail zabalak jota utzi ditu. Ekialdean nabarmenagoak dira kalteak. Lea-Artibai, esate baterako, eskualderik-eta kaltetuenetariko bat da, Durangaldeagaz eta Arratiagaz batera. Oraindik ez dakite ziur zenbat pinudi dauden gaitzak jota, baina kaltea handia da. Bizkaian, esaterako, uztailean egindako azterketa batean 16.000 hektarea inguru zeuden gaixo, pinudien %25a.\nGaitza zabaltzen ari den heinean, kezka ere zabaltzen ari da pinadien jabeen artean. Erakundeak ere arduratuta daude, eta kaltetuekin batera arazoari erantzuna eman nahian dabiltza, baina, gaur-gaurkoz, gaixotasunaren aurrerapena gelditzea zaila da. Munduko herrialde batzuetan lortu bada ere, Zeelanda Berrian, esaterako, oraingoz, ez dago gaixotasuna sendatzea bermatzen duen tratamendu eraginkorrik, ez eta ere gaitzak kaltetu ez dituen zuhaitzak kutsatzea eragozteko botikarik. Gaitzari dagokionez, azken hilabeteotako baldintza klimatologiko aldakorrek eragin nabarmena izan duela uste dute adituek. Hezetasuna eta tenperatura altua behar ditu onddoak, eta horretatik asko egon da azkenaldian; negua oso hezea izan da, eta uda, berriz, oso epela eta lehorra.\nOnddoek kaltetzen hasitako pinudi bat\nOnddoak, batez ere, euren sasoirik onenean dauden intsignis pinuen baso gazteei eragiten die mozteko txanda iritsi aurretik, eta hazkuntza galarazten dute. Onddoa pinuaren ostoan sartzen da. Zuhaitzaren orriak lehortzen ditu lehendabizi. Gero, hosto guztiak igartzen ditu zuhaitza orririk barik utziz. Azkenik, zuhaitz osoa ihartzen eta gaixotzen da, eta pinua hil ere egin daiteke. Lea-Artibai, Mutriku eta Busturialdeko zuhaitz espezie hedatuena eta nagusiena da pinua, eta baso azalera handia hartzen du. Baina aurreikuspenak betetzen badira, bost urteren buruan pinu landaketa ia guztiak pinuen osasuna erabat kaltetzen duten onddoek jota egongo dira.\nEgurraren sektoreak neurriak eskatu ditu pinuen gaixotasunari aurre egiteko, eta bide horretatik, Bizkaiko, Gipuzkoako eta Arabako foru aldundiak, basogintza sektoreagaz eta Eusko Jaurlaritzagaz batera lanean ari dira gaixotasuna kontrolatzeko. Pinudietako asko erabat gorritu dira, eta gaitzetik babesteko zuhaitzak moztea erabaki dute askok. Datuak kontuan hartuz gero, ohikoa baino %25 mozketa gehiago egingo dira aurten. Hala, onddoa sektorean eragiten ari den kalte ekonomikoa arintzeko diru laguntza lerroen ezarpena ere egin da. Bizkaiko Foru Aldundiak, esate baterako, 1,4 milioi euroko partida osatu du. Hitzaldia Mutrikun. Kaltetutako zonaldeetako bizlanleei egoeraren berri emateko bilerak ere egiten ari dira. Mutrikun, esaterako, “egoera larriak lur jabeei eta gizarte osoari era bortitzean eragiten diolako” gaiagaz lotutako hitzaldia egingo dute urriaren 11n, 19:00etan, Zabiel kultur etxean. Basogintzarako eredu berriak jakinarazteko berbaldia izango da. “Eslovenia, Suitza eta Alemaniatik datozen hiru hizlari etorriko dira inguru horietako basogintza ereduak azaltzera”. Adierazi dutenez, hitzaldiaren helburua ingurumenari hurbilago dagoen basogintza bat azaltzea, lan gutxiagorekin etekin ekonomikoak ziurtatzea eta eukaliptoa moduko espezieen monokultiboa ekiditzea da, “etorkizun hurbilean gaur egungo egoera penagarrian ez egoteko”. HONEKIN LOTUTA:\nEH Bildu Bizkaiak mendi publikoen eskumena berreskuratzeko egindako proposamena\nPinuak sendatzeko irtebidea


Hiria GUZTIAK __BARCELONA__ CALDES DE MONTBUI L' AMETLLA DEL VALLES LA LLAGOSTA LES FRANQUESES DEL VALLES LLIÇA DAMUNT MOLLET DEL VALLES MONTCADA I REIXAC PALAU PLEGAMANS POLINYA RUBI SANTA PERPETUA DE MOGODA VALLROMANES __GERONA__ PLATJA D'ARO SETCASES\nDuplexa Santa Perpetua de Mogoda\nGUZTIAK __BARCELONA__ CALDES DE MONTBUI L' AMETLLA DEL VALLES LA LLAGOSTA LES FRANQUESES DEL VALLES LLIÇA DAMUNT MOLLET DEL VALLES MONTCADA I REIXAC PALAU PLEGAMANS POLINYA RUBI SANTA PERPETUA DE MOGODA VALLROMANES __GERONA__ PLATJA D'ARO SETCASES\npisu - Santa Perpetua de Mogoda (IGLESIA)\npisu - Santa Perpetua de Mogoda (PASEO LA FLORIDA)\netxea - Santa Perpetua de Mogoda (FLORIDA NORTE) , Eraikitako azalera 266m2, 3 Gelak, 3 bainugelak, Urbanizazioa.\netxea - Santa Perpetua de Mogoda (Terrablanca) , Eraikitako azalera 180m2, 20m2, 40m2, 4...\netxea - Santa Perpetua de Mogoda (Terrablanca) , Eraikitako azalera 170m2, 4 Gelak, 1 bainugelak, Urbanizazioa.\nitsatsita - Santa Perpetua de Mogoda (Valleslona) , Eraikitako azalera 265m2, 210m2, 210m2,...\nSalmenta 362.100 €\netxea - Santa Perpetua de Mogoda (FLORIDA ALTA) , Eraikitako azalera 341m2, 791m2, 17m2, 7...\npisu - Santa Perpetua de Mogoda (Centro) , Eraikitako azalera 60m2, 2 Gelak, 1 bainugelak, Igogailua.\nSalmenta 75.000 € - Eskualdatzea 75.000 €\nMerkataritza-lokala - Polinya (CENTRO) , Eraikitako azalera 116m2.\nalokairua 550 €/hilabetea - Eskualdatzea 95.000 €\nMerkataritza-lokala - Montcada i Reixac (Montcada Centro) , Eraikitako azalera 110m2, 1 bainugelak.\nSalmenta 180.900 €\npisu - Santa Perpetua de Mogoda (PICASSO) , Eraikitako azalera 84m2, 6m2, 3 Gelak, 1 bainugelak,...\npisu - Santa Perpetua de Mogoda (CORREOS) , Eraikitako azalera 70m2, 2m2, 2 Gelak, 1 bainugelak,...\npisu - Santa Perpetua de Mogoda (Can filuÀ) , Eraikitako azalera 71m2, 10m2, 3 Gelak, 1 bainugelak,...


Joan den urtean hasi zuen bidea Ausartu Kultur Elkarteak. Parte-hartzea, euskara eta feminismoa zutabe gisara izanda, hezkuntza ez-formalaren munduan gure bidea hasi genuen. Urteak ziren hezkuntzaren munduan lanean genbiltzala, zergatik ez genuen gure bide propioaren alde egingo!?\nAusartu ginen eta ausartu gara. 2019ko udan Hatsartu izeneko udako egonaldiak egin genituen. Leloak argi zioen: astebete mila bizipen! Halaxe izan zen. Aurten ere gogo eta ilusi berdinekin gatoz.\nHatsartu udako egonaldiak. Gazteek hitza izango duten udalekuak\nAUSARTU KULTUR ELKARTE SORTU BERRIAK UDALEKU ITXIAK ANTOLATU DITU 12-18 URTEKO GAZTEENTZAT DATORREN UZTAILERAKO: HATSARTU UDAKO EGONALDIAK. BEREZITASUN NAGUSIA GAZTEEN PARTE-HARTZEA IZANGO DELA AZPIMARRATU DUTE. IZENA EMATEN DUTEN MOMENTUTIK BERTATIK, GAZTEEI HITZA EMANGO ZAIE ETA PROIEKTUAN ZUZENEAN PARTE HARTZEKO AUKERA IZANGO DUTE, EGINEZ ETA ERABAKIZ.\n“Programatutako udalekua baino zailagoa da udaleku parte-hartzailea aurrera eramatea”\nAISIALDIA, HEZIKETA EZ-FORMALETIK\nUrteak zeramatzaten beste aisialdi talde edo enpresa batzuentzat lanean, udaleku itxietan zein irekietan, eta baita gazteleku eta ikastetxeetan ere. Aitor Altuna Ausartu kultur elkarteko kidea da ametsa egia bihurtzeko asmoa zutenetako bat. Elkarteko kideak hezkuntza ez-formalean lanean aritu izan dira hainbat proiekturekin.\nEdurne Gonzalez: “Gazteen autonomia izango dute oinarri Hatsartu udalekuek”\nParte-hartzea ardatz izango duten udako egonaldiak prestatu ditu Ausartu kultur taldeak, 12 eta 18 urte bitarteko gazteentzat. Edurne Gonzalezek eman du egitasmoaren berri ALEA FM saioan.\n“Ez da batere kosta gazteari hitza ematea eta kontuan hartzea”\nEdurne Gonzalez eta Aitor Altuna, besteak beste, Ausartu kultur elkartearen atzean daude. Elkarte sortu berriak udaleku eskaintza prestatu du 12 eta 18 urte bitarteko gazteendako, garilean.\nUrteak zeramatzaten beste aisialdi talde edo enpresa batzuentzat lanean, udaleku itxietan zein irekietan, eta baita gazteleku eta ikastetxeetan ere.


Kepa Korta - Pott\n2021 EKA. 23\nEtsaien tamainak ez al du norberaren neurria ondoen adierazten? Etsai handiak nituela uste nuen. Horiek ere nitaz paso egiten ari dira aspaldian. Non daude etsaiak, behar dituzunean?\nMunduak ez du nirekin kolaboratzen. Goizean etxetik atera eta kaleak tokiz aldatu dituztela ikusi dut. Ez dakit autoaren bila nondik hasi. Ondo aparkatuta utzi al nuen? TAO txartela jarri al nion? Noiz arte? Ez dakit asmatuko ote dudan atzera etxera joaten ere. Nork agindu zidan niri herri arrotz honetara etortzea? Nork gaur etxetik ateratzea? Nork ohetik jaikitzea? Hara, eskerrak; hortxe dago autoa. Non demontre daukat giltza?\nJendea gorroto dut. Egoista hutsak dira denak. Beti eskatzeko prest. Emateko inoiz ez. Esan, bai. «Ezer behar baduzu, esan lasai». Esan diet eta zer erantzun didate, ba? «Nik gaur ezin dut; goizean inposible»; «barka lehenago erantzun ez izana, baina justu orain lepo nabil»... Behin zeozer eskatuko eta horra erantzunak. Eta hori lagunekin; lagun omen direnekin. Lagunak beti hor, behar zaituztenean. Horretarako, nahiago etsaiak. Etsaien tamainak ez al du norberaren neurria ondoen adierazten? Etsai handiak nituela uste nuen. Horiek ere nitaz paso egiten ari dira aspaldian. Non daude etsaiak, behar dituzunean?\nBurokrazia honekin ezin da. Etxean Internet jartzeko, kontu korronte zenbaki bat eskatzen didate. Bankuan kontua irekitzeko, erroldaren agiria. Udalean erroldatzeko, alokairu-kontratua. Etxea alokatzeko, paperak. Paperak lortzeko, lan-kontratua. Lana topatzeko, curriculuma Internetez bidaltzea. Non dago erreklamazio-liburua? Jo ezazu herritarren egoitza elektronikora: http://www.kafka.eus. Gizakia helburu, etorkizuna eraikiz, Araba helburu, Bizkaia aurrera.\nTerapiaren batean hasi beharko dut psikoanalista, homeopata, astrologo edo ondobizilogoren batekin. Edo ezinak eta penak alkoholetan ito. Edo pott egoteko eskubidea, Nazio Batuen Erakundeak jasotzen ez duena, neure buruari aitortu. Horixe egingo dut, bai. Eta biraoka hasi isilean. Madarikatuak mundua, gizartea, estatuak eta jainkoak oro.\nBai, badakit. Oporrak behar ditut. Beste ezer ez. Lasai egon daitezke lagunak (eta etsaiak), estatu autonomikoa (eta bestea), jainkoak (berdaderoa eta imitazioak) eta mundu osoa (daukagun bakarra). Banoa haizea hartzera.


EAJk ez du parte hartuko Vox-ek Legebiltzarrera eramango dituen eztabaidetan “gatazka eragiteko estrategia geldiarazteko”\nLegebiltzarreko talde guztiek, PP-C´s izan ezik, batera adostu dute Vox-ek Eusko Legebiltzarrean aurkeztu eta defendatuko dituen ekimenei ez erantzutea, eta ekimenak bozkatzera mugatuko direla erabaki dute. “Gizarteak konponbideak espero ditu gugandik, eta ez du gatazkarik nahi talde ultraeskuindarrak bere ekimenekin bilatzen dituenak modukoak. Tentsioa baretu beharra dugu”, ohartarazi du Jon Andoni Atutxak\n15 Urria | Eusko Legebiltzarra\nVox-ek ia bakarrik defendatu du gaur goizean Eusko Legebiltzarrean ohiko osoko bilkura batean aurkeztu duen lehen ekimena. Lege proposamen bat zen, ETAko presoei egiten zaizkien “ongi etorriei” buruzkoa. Gainerako talde politiko guztiek “tentsio politikoa baretzeko” hartu duten erabakiarekin ados, ezein bozeramailek, PP-C´s taldekoak izan ezik, ez du eztabaidan parte hartu. Jon Andoni Atutxa legebiltzarkide jeltzalearen hitzetan “Vox-ek hemen eta beste edozein erakundetan daukan estrategia da suak piztea bilatzen duten eztabaidak ekartzea, giroa nahastu eta tenkatu besterik egiten ez dutenak”. Ildo beretik nabarmendu duenez “gainerakooi geratzen zaigun gauza bakarra da beren jardun politikoa mugatzen saiatzea, hiritarren ordezkari diren aldetik izan ditzaketen eskubideak kaltetu gabe. Martinez legebiltzarkide andreak osorik dauzka politikan parte hartzeko eskubidea eta adierazpen askatasuna, eta askatasun hori bera daukagu gainerako talde politiko guztiok beren jokoan sartu ala ez erabakitzeko”.\nAtutxak politikaren balioa aldarrikatu du “hiritargoaren arazoak konpontzeko tresna gisa. Gaur egun bizi ditugunak moduko une konplikatuetan, gizarteak akordioak, lankidetza eta irtenbideak eskatzen dizkigu. Ez dezagun , beraz, giroa berotu”. EAJ-PNVko legebiltzarkideak alderdi gehienek hartu duten erabaki hori kokatu du iragan uztailean eta abuztuan adostu ziren akordioetan, legebiltzarreko jarduna arautzeko eta talde bakoitzeko aholkulari kopurua zehazteko. Orduan ere, alderdiek ikusi zuten beharrezko gertatzen zela saihestea ultraeskuindarrek agenda baldintzatzea eta Ganbera proposamen supiztailez betetzea. “Gaur goizean gertatu denak bat egiten du planteamendu horrekin. Gaur berresten dugu askatasunaren, berdintasunaren, demokraziaren eta aniztasun politikoaren defentsarekin daukagun konpromisoa, atzera egiteko saiakerei eta mundu mailako krisi honetan planteatzen diren erronka eta mehatxuei aurre egiteko eta muturreko eskuinaren gorakadari eta askatasuna,demokrazia eta aniztasun politikoa moduko baloreak auzitan jartzeko ahaleginei planto egiteko”.\nEAJ-PNVk Nafarroako RTVEko albistegietan euskararen erabilera handitu dadila eskatu du\nLuke Uribe-Etxebarriak administratzaile bakarrari eskatu dio ez dezala alde batera utzi administrazio publikoek bere sustapenean duten erantzukizuna.\nEAJ-PNVk mendekotasun legearen finantzaketa berreskuratzea eskatu du, urritasunak dituzten pertsonak artatzeko\nRosa Peralek salatu duenez, 2012tik Estatuaren ekarpena "etengabe murrizten doa", eta autonomia erkidegoek ordaintzen dute bai diferentzia hori eta bai ematen eta finantzatzen ez dituzten zerbitzu guztiak.


VIII. Zinema Ikusezina, Film sozialak Nazinoarteko Jaialdiak giza garapen iraunkorra hurreratuko dau aretoko eta ikastetxetako pantailetara - bizkaie.biz\nVIII. Zinema Ikusezina, Film sozialak Nazinoarteko Jaialdiak giza garapen iraunkorra hurreratuko dau aretoko eta ikastetxetako pantailetara\nBizkaie! 2016-10-14 08:05 Zinemea\nZinemearen bitartez giza garapen iraunkorra sustatzea da Jaialdiaren helburua, KCD, Kultura, Communication Desarrollo Gobernuz Kanpoko Erakundeak antolatuta.\nUrrian zehar aurtengo edizinoak 86 film eskainiko ditu Bizkaiko 20 zinema-aretotan eta heziketa zentrotan. Danetara, 46 herrialdetako 800 lan aurkeztu dira eta besteak beste, hurrengo gaiak erakutsiko ditue: Siriako errefuxiatuen lekukotasunak, aberastasunaren bidezko banaketarako egitasmoak, historiako lehen emakume-grebea, Dapsangerako igoeran zamaketarien lan-baldintza gogorrak, edo emakume baserritarren eguneroko lana.\nBizkaia Zubiaren ibiltokian, Garapenerako Lankidetzearen Euskal Agentziaren eta hainbat erakunderen laguntzinoagaz, tartean Getxoko udalarena dauen Jaialdia aurkezteko gaur goizean egindako prentsaurrekoan parte hartu dabenek nabarmendu dabe errealidade desbardinen artean zubiak eregitearen garrantzia. Paul Ortegak, Garapenerako Lankidetzaren Euskal Agentziako zuzendariak nabarmendu dau ezkutuan geratzen diran gaien zabalkunderako eta komunikazinorako oso garrantzitsua dala jaialdia gizartea sensibilizetako. Irantzu Uriartek, Garapeneko Lankidetzako zinegotzi getxotarrak azpimarratu dau Jaialdiak gurea ez dan errealidadea ezagutzera emoteko egiten dauen lana. Carlos Vázquez Jaialdiko zuzendariak adierazo dau Bizkaia Zubiak oso ondo sinbolizetan dauela udalerrien eta errealidadeen arteko loturea, eta eskerrak emon deutsez zinema ikusezinaren Jaialdiagaz kolaboretan daben erakunde guztiei.\nJaialdiaren barruan, Aixerrotako eta Romo-Artazako Institutuek hilaren 13ra arte proiekzino batzuk eskainiko ditue eta zenbait zuzendariren bisitea izango dabe. Ekimena DBHko laugarren eta Batxilergoko lehenengo mailako 900 bat ikasle getxotarrakana helduko da, eta besteak beste, Taldeka Lagunduz GKE getxotarrak aurkeztutako eta udal diru-laguntzinoagaz egindako bi dokumentaletako bat ikusi ahal izango dabe, hau da, Balajyhoty, Hostel en Anekal, Indiako dalit umeen ganekoa. Talde horren beste lanaren izenburua da Vijayapura…Lluvia de injusticias, Indiako arbasoen tradizinoak behe-kastetako neskak gizonakaz sexu-hartu-emonak izatera behar izanaren ganekoa.\nGanera, aurten erakusteko aukeratutako dokumentalen artean Unai Aranzadi getxotarraren Nevertheless, Al Quds be badago.\nAzkenik esan, Getxoko Udalak ikasleek bozkatutako lan onenari emongo deutsien Ikasleen Saria be eskaini dauela.


Vostok estazioa - Wikipedia, entziklopedia askea.\nElisabet Printzesaren Lurraldea\n3.488 m, itsas mailaren gainetik\nVostok estazioa (errusieraz: Станция Восток, Stantsiya Vostok, literalki: "ekialdeko estazioa") ikerketa zientifikorako Errusiak Antartikan duen estazioa da. Bertan inoizko tenperaturatik baxuena neurtu zen -89,2 °C\nEstazioa izen bereko Vostok aintzira izoztuaren ondoan dago, hego polotik 1300 kilometrora eta honako koordenatuetan: 78°27′51.92″S 106°50′14.38″E / 78.4644222°S 106.8373278°E / -78.4644222; 106.8373278\nEstazioan 1957ko abenduaren 16an jarri zuen martxan Sobietar Batasuneko zientzialari talde batek. 1994ko otsailetik azarora bitartean itxita egon zen.\nDatu klimatikoak (Vostok estazioa, 1958 - 2010)\n-12.2 -22.9 -35.6 -33.0 -41.6 -40.1 -34.1 -36.1 -38.3 -24.5 -23.9 -14.1 -12.2\n-27.1 -38.6 -52.8 -61.2 -62.0 -60.5 -62.4 -64.0 -61.8 -51.7 -37.3 -27.3 -50.4\n-32.1 -44.3 -57.8 -64.8 -65.7 -65.2 -66.7 -68.0 -66.1 -57.2 -42.7 -31.9 -55.2\n-37.6 -50.0 -61.7 -67.8 -69.1 -68.8 -70.4 -71.6 -70.3 -63.2 -49.9 -38.1 -59.9\n-55.1 -64.0 -75.0 -80.4 -80.6 -83.3 -89.2 -85.4 -85.6 -76.1 -62.6 -48.0 -89.2\n0.7 0.6 1.9 2.3 2.9 2.5 2.3 2.2 2.3 1.8 0.8 0.5 20.8\n↑ http://www.ncdc.noaa.gov/oa/climate/globalextremes.html National Climatic Data Center\n↑ http://pogoda.ru.net/monitor.php?id=89606 Pogoda.ru webgunea\nEstazioaren eguneroko datuak.\nMultimedia: Vostok Station\n1957an amaitutako eraikinak\nOrriaren azken aldaketa: 5 martxoa 2021, 19:02.


2013 Ekaina (1) Maiatza (3) Apirila (1) Martxoa (7) Otsaila (2)2012 Azaroa (8) Urria (5) Iraila (5) Abuztua (5) Uztaila (8) Aurreko urteak\nEmaitzak: Martxoa 2012NKJ 2012 - lehen jardunaldiaMartxoaren 4an Nafarroako Herri Kirol Jokuetako lehenengo jardunaldia jokatu zen Berriozarren. Nafarroako Kirolaren eta Jarduera Fisikoaren Institutuarekin batera antolatzen diren Kirol Joku hauetan hiru mailetako txapelketak jokatzen dira: kimu mailakoak (11-12 urte), haur mailakoak (13-14 urte) eta kadete mailakoak (15-16 urte). Haur eta Kadete mailetan Proba Konbinatu txapelketa eta Sokatira txapelketa jokatzen dira. Kimu mailan berriz Proba Konbinatu txapelketa bakarrik.\nKimu mailako Proba Konbinatuan hiru multzotan banaturik aritu ziren. Emaitzak:\n1. Andra Mari 06:39.00 Lau jardunaldi eta Finala jokatuko dira. Jardunaldietako\n2. Sanduzelai 06:53.79 denborak batuta, denborarik onena lortzen duten lau taldeek\n3. Basaburua 06:56.45 Finalerako txartela lortuko dute\n4. Abelu 06:58.63 5. Araxes 07:09.44 6. Putterri 07:15.69\n7. Berriozar 07:21.05\n8. Unanu 07:26.51\n9. Iñigo Aritza 07:35.47\nHaur mailako Proba Konbinatuan multzo bakarrean aritu ziren: 1. Basaburua 08:35 4 puntu\n2. Andra Mari 09:15 3 puntu Bost jardunaldi jokatuko dira. Liga sistema (puntutara)\n3. Berriozar 10:21 2 puntu\n4. Iñigo Aritza 12:00 Puntu 1\n1. Andra Mari 10:35.10 Lau jardunaldi eta Finala jokatuko dira. Jardunaldietako\n2. Berriozar “a” 10:45.99 denborak batuta, denborarik onena lortzen duten lau taldeek\n3. Basaburua 10:46.64 Finalerako txartela lortuko dute\n4. Bera 11:05.58 5. Berriozar “b” 11:18.68\nHAUR MAILA (480 KG) Basaburua (4 puntu) Andra Mari (3 puntu) Berriozar (2 puntu) Iñigo Aritza (puntu 1)\nBost jardunaldi jokatuko dira (Liga sistema)\n“A” multzoa “B” multzoa Berriozar “a” (3 puntu) Berriozar “b” (2,5 puntu) Basaburua (2 puntu) Andra Mari (2,5 puntu)\nIñigo Aritza (puntu 1) Bera (puntu 1) Lau jardunaldi eta finala jokatuko dira. Lau jardunalditako puntuak batu ondoren, multzo bakoitzeko lehen bi taldeek jokatuko dute finala.\nIKUSI EMAITZEN TAULANKJ 2012 - bigarren jardunaldiaMartxoaren 11an Nafarroako Herri Kirol Jokuetako bigarren jardunaldia jokatu zen Etxarri Aranatzen. Nafarroako Kirolaren eta Jarduera Fisikoaren Institutuarekin batera antolatzen diren Kirol Joku hauetan hiru mailetako txapelketak jokatzen dira: kimu mailakoak (11-12 urte), haur mailakoak (13-14 urte) eta kadete mailakoak (15-16 urte). Haur eta Kadete mailetan Proba Konbinatu txapelketa eta Sokatira txapelketa jokatzen dira. Kimu mailan berriz Proba Konbinatu txapelketa bakarrik.\n1. Andra Mari 07:10.99 Lau jardunaldi eta Finala jokatuko dira. Jardunaldietako\n2. Abelu 07:14.19 denborak batuta, denborarik onena lortzen duten lau taldeek\n3. Sanduzelai 07:19.69 Finalerako txartela lortuko dute\n4. Basaburua 07:36.24 5. Putterri 07:49.19 6. Araxes 07:53.83\n7. Unanu 07:54.47\n8. Iñigo Aritza 07:56.39\n9. Berriozar 08:02.57\nHaur mailako Proba Konbinatuan multzo bakarrean aritu ziren: 1. Basaburua 09:45.18 4 puntu\n2. Andra Mari 09:48.97 3 puntu Bost jardunaldi jokatuko dira. Liga sistema (puntutara)\n3. Berriozar 10:35.50 2 puntu\n4. Iñigo Aritza 11:53.50 Puntu 1\n1. Andra Mari 11:26.74 Lau jardunaldi eta Finala jokatuko dira. Jardunaldietako\n2. Berriozar “a” 11:31.89 denborak batuta, denborarik onena lortzen duten lau taldeek\n3. Basaburua 12:16.92 Finalerako txartela lortuko dute\n4. Berriozar “b” 12:32.90 5. Bera 12:50.11\nHAUR MAILA (480 KG) Andra Mari (4 puntu) Basaburua (3 puntu) Iñigo Aritza (2 puntu) Berriozar (puntu 1)\n“A” multzoa “B” multzoa Berriozar “a” (2,5 puntu) Andra Mari (3 puntu) Basaburua (2,5 puntu) Bera (2 puntu)\nIñigo Aritza (puntu 1) Berriozar “b” (puntu 1) Lau jardunaldi eta finala jokatuko dira. Lau jardunalditako puntuak batu ondoren, multzo bakoitzeko lehen bi taldeek jokatuko dute finala.\nIKUSI JARDUNALDI GUZTIETAKO EMAITZEN TAULANKJ 2012 - hirugarren jardunaldia Pasa den igandean, martxoak 18, Nafarroako Herri Kirol Jokuetako hirugarren jardunaldia jokatu zen Beran. Nafarroako Kirolaren eta Jarduera Fisikoaren Institutuarekin batera antolatzen diren Kirol Joku hauetan hiru mailetako txapelketak jokatzen dira: kimu mailakoak (11-12 urte), haur mailakoak (13-14 urte) eta kadete mailakoak (15-16 urte). Haur eta Kadete mailetan Proba Konbinatu txapelketa eta Sokatira txapelketa jokatzen dira. Kimu mailan berriz Proba Konbinatu txapelketa bakarrik.\n1. Andra Mari 06:48.28 Lau jardunaldi eta Finala jokatuko dira. Jardunaldietako\n2. Sanduzelai 06:50.88 denborak batuta, denborarik onena lortzen duten lau taldeek\n3. Basaburua 07:07.56 Finalerako txartela lortuko dute\n4. Abelu 07:07.68 5. Putterri 07:11.51 6. Araxes 07:23.12\n7. Iñigo Aritza 07:24.12\n8. Berriozar 07:26.85\n9. Unanu 07:35.88\nHaur mailako Proba Konbinatuan multzo bakarrean aritu ziren: 1. Andra Mari 08:57 4 puntu\n2. Basaburua 09:18 3 puntu Bost jardunaldi jokatuko dira. Liga sistema (puntutara)\n3. Iñigo Aritza 10:27 2 puntu\n4. Berriozar 10:42 Puntu 1\n1. Bera 10:17.20 Lau jardunaldi eta Finala jokatuko dira. Jardunaldietako\n2. Berriozar “a” 10:24.96 denborak batuta, denborarik onena lortzen duten lau taldeek\n3. Basaburua 10:52.85 Finalerako txartela lortuko dute\n4. Andra Mari 11:23.16 5. Berriozar “b” 12:56.23\nHAUR MAILA (480 KG) Andra Mari (4 puntu) Basaburua (2,5 puntu) Iñigo Aritza (2,5 puntu) Berriozar (puntu 1)\n“A” multzoa “B” multzoa Basaburua (3 puntu) Berriozar “b” (3 puntu) Berriozar “a” (2 puntu) Bera (2 puntu)\nIñigo Aritza (puntu 1) Andra Mari (puntu 1) Lau jardunaldi eta finala jokatuko dira. Lau jardunalditako puntuak batu ondoren, multzo bakoitzeko lehen bi taldeek jokatuko dute finala.\nIKUSI JARDUNALDI GUZTIETAKO EMAITZEN TAULANKJ 2012 - laugarren jardunaldiaAtzo, martxoak 25, Nafarroako Herri Kirol Jokuetako laugarren jardunaldia jokatu zen Altsasun. Nafarroako Kirolaren eta Jarduera Fisikoaren Institutuarekin batera antolatzen diren Kirol Joku hauetan hiru mailetako txapelketak jokatzen dira: kimu mailakoak (11-12 urte), haur mailakoak (13-14 urte) eta kadete mailakoak (15-16 urte). Haur eta Kadete mailetan Proba Konbinatu txapelketa eta Sokatira txapelketa jokatzen dira. Kimu mailan berriz Proba Konbinatu txapelketa bakarrik.\nKONBINATUKO SAILKAPENAK: Kimu mailako Proba Konbinatuan hiru multzotan banaturik aritu ziren. Emaitzak:\n1. Andra Mari 06:46.48 Lau jardunaldietako denboren batura kontutan hartuta, 2. Sanduzelai 06:56.63 FINALERAKO TXARTELA LORTU DUTEN TALDEAK:\n3. Abelu 07:00.94 ANDRA MARI\n4. Basaburua 07:23.09 SANDUZELAI\n5. Putterri 07:26.92 ABELU\n6. Iñigo Aritza 07:27.20 BASABURUA\n7. Berriozar 07:35.93\n8. Araxes 07:36.73\n9. Unanu 07:49.69\nHaur mailako Proba Konbinatuan multzo bakarrean aritu ziren. Emaitzak:\n1. Basaburua 08:37.89 4 puntu\n2. Andra Mari 09:01.94 3 puntu Bost jardunaldi jokatuko dira. Liga sistema (puntutara)\n3. Berriozar 09:55.00 2 puntu\n4. Iñigo Aritza 10:03.45 1 puntu\nKadete mailako Proba Konbinatuan bi multzotan banaturik aritu ziren. Emaitzak: 1. Berriozar “a” 09:51.56 Lau jardunaldietako denboren batura kontutan hartuta,\n2. Basaburua 10:51.89 FINALERAKO TXARTELA LORTU DUTEN TALDEAK:\n3. Andra Mari 10:53.23 BERRIOZAR “A”\n4. Berriozar “b” 10:58.56 ANDRA MARI\n5. Bera 11:07.64 BASABURUA\nAndra Mari (4 puntu) Basaburua (3 puntu) Iñigo Aritza (2 puntu) Berriozar (puntu 1)\nKADETE MAILA (540 KG) “A” multzoa “B” multzoa Berriozar “a” (3 puntu) Berriozar “b” (3 puntu) Basaburua (2 puntu) Bera (2 puntu)\nIñigo Aritza (puntu 1) Andra Mari (puntu 1)\nMultzo bakoitzeko lehen bi taldeak finalerako txartela lortu zuten. Beraz, jardunaldi guztietako puntuak batu ondoren, Finalean arituko diren taldeak hauek dira:\nBERRIOZAR “A”, BASABURUA, BERRIOZAR “B” eta ANDRA MARI\nFinala heldu den igandean, apirilak 1, jokatuko da Igantziko pilotalekuan (euria eginez gero Lesakako eskoletako frontoian) goizeko 11:00etatik aurrera.\nIKUSI JARDUNALDI GUZTIETAKO EMAITZEN ORRIA ^ Igo gora NAFARROAKO HERRI KIROL FEDERAZIOA. © 2010 PRIBATASUNERAKO LEGEZKO ETA POLITIKAZKO JAKINARAZPENA


Ehun metro - Karrikiri Euskal Denda\n> Liburuak>Narratiba>Ehun metro\nLehenengo argitalpenetik hogei urte pasa diren honetan, nekez aurkituko dugu 100 metro irakurri ez duen euskal literaturzalerik.\nNobelak orain artean izan dituen hamar argitalpenak edo lau itzulpenak geurean soilik bakanen batzuek duten arrakastaren lekuko dira. Diktaduraren zentsoreen aginduz, 1974ko argitarapena sekuestratu egin zuten. 1976an amnistiatu ondoren iritsi zen nobela irakurleen eskuetara. 1985ean Alfonso Ungriaren zuzendaritzapean nobelaren izen bera daraman filmea egin zen.\nHau 10. edizioa da, eta eskubide osoz gure klasikoetako bat dagoeneko. Zerraldo erori arte ihesleak ibilitako azken 100 metroek iradokitzen dute nobelan giza-dimentsioaren alderdirik intimoen eta sakonena. Bakardade hori areagotzea baizik ez dute helburu heriotzaren gertalekutik kanpora txertatutako flash indiferenteago edo sentiberagoek, beti ere heriotzaren mugatik honantzago daudenak.\nHarantzago heriotzaren unibertsoa hasten baita, bizitzaren azken irudi eta oroitzapen iheskorrak ere sustengu baten bila gertatzen diren espazioa. Halabehar kapritxosoenak iheslearen inkontrura erakarritako testigu anonimoa bihurtuko da nobelan zehar protagonistaren abenturaren ardatz. Hark erakarriko du beregana iheslearen ahalegina eta azken borondatea eta, bidenabar, narrazioarenak.\nHari eskainiko dizkio ihesleak, maitasun erritual trajiko baten aurrean bageunde bezala, bere bizitza ofrendan. Maitale bitxi eta anbibalentea izaki ordea lekuko hori; izan ere, biak daude, iheslea eta lekukoa, maiz bizitza bera ere zaletua den harreman ironiko itsu batean giltzapetuta. Protagonista bakarrik dago bere patu tristearen aurrean, eta zu, irakurle, espektadore izatera behartuta zaude. Seguru nobela irakurri ostean, poetak esan zuen bezala, begi eta bihotz berriez ikusiko duzula mundua.


Gasteizko gazte eragile anitz bildu gara gaurkoan, Maiatzak 24ko udal hauteskundeen ostean garatutako testuingurua ikusirik, instituzioetatik bultzatzen den arrazakeria salatzeko eta berriro eman ez dadin bermeak ezarri daitezen. Gazteok badaukagu zer esana, urte batzuen buruan gu geu izango baikara hiri honetan bizitzen jarraituko dugunak eta horrexegatik hain zuzen ere. oraina aldatzeko hautua egin dugu. Argi daukagu ez dugula nahi Marotok eta bere alderdia den PPek, bilatzen duten kolorerik gabeko Gasteiz hori. Eskubide guztiak guztiontzat bermatzen dituen hiria eta lehenengo eta bigarren mailako biztanleak ez dituen hiria bilatzen dugu. Izan ere, etorkizunean etorriko diren gazte ezberdinekin konpartitu nahi dugu guztiona den Gasteiz. Bukatzeko, hauteskunde ostean ordezkaritza lortu duten alderdiei (EH Bildu, EAJ, PSE, Sumando, Irabazi) dei bat luzatu nahi diegu. Erantzunkizun politikoz jokatzera deitzen ditugu. Aurreko legealdian eta kanpaina bitartean hain larritzat jotzen ziren diskurtso eta praktika arrazisten aurka posizionatzeaz gain, konpromiso garaia dela deritzogu eta Maroto alkate ez izateko dauzkaten aukera guztiak agortzea ezinbestekotzat jotzen dugu. Gasteizek ez duenez Maroto bezalako alkate bat merezi, gazteok diskurtso eta praktika arrazista horien kontra egingo dugu beti. Agur Maroto!! ATXIKIMENDUAK Podemos Gazteak Zirkulua, Gazte Abertzaleak, Red Equo joven, EGI, Gazte Komunistak, Ezker Anitza-IU Gazteon Arloa, Ernai, Ikasle Abertzaleak, Kimuak Atarrabi, Neska Gazteen Asanblada, Gasteizko Unibertsitateko Emakume Taldea, Musikgerrilla, Gasteizko Gaztetxea, Judimendiko Gazte Asanblada, Errotako Gazte Asanblada, Gazteiraultza.info, Gasteizko Gazte Etxebizitza...\nMartxoak 3ko gertutasuna dela eta, beste behin ere Martxoak 3ko biktimen elkarteari Gazte Abertzaleakek bere babesa eman nahi dio eta bertako biktimak errekonozituak izan daitezen eta Estatuak bere erantzukizuna aitor dezan eskatzen du. Dani Lopez, gazte arabarrak argi du “oraindik biktimen bereizketa garbia egiten da, eta gehienetan erakunde publikoetan zein jendarteari begira lanean dauden pertsonen baitan gelditzen da kontzeptuaren definizioa, eurak biktima legez nor hartzen duten oinarri” baina bere aburuz “hasiera traketsa da hori, biktimen arteko bereizketa egitea ez da bidezkoa, biktimak dira sufrimendu kasuak pairatu dituztelako eta hori aitortzen ez den bitartean ez dugu ezer egiterik”. Manuel Fraga Iribarne, gobernazio ministroaren agindualdian, Policía Armatuak 5 langile erahil zituzteneko 36. urteurrena betetzen denean, Gazte Abertzaleakeko arduradunak “pertsona hauek ez daitezela ahantziak geratu, Gasteizen gertatu ziren gertakari hauek ez daitezela garrantzi gabeko zerbait bezala geratu” eskatzen du. Era berean, Dani Lopezek, “76ko greban parte hartu zuten langileek egin zuten bezala, gazteok ez dugu ahaztu behar guk ere eskubide eta askatasun aldarrikapen horien alde jarraitu behar dugula borrokatzen; greba eskubidea, errebindikazio laboralak eta biltzeko eskubideak gaur egun, San Frantzisko elizan martxoaren 3 hartan zeuden langileek egindako lanari esker ditugula” gogorarazi nahi du. Modu honetara, Dani Lopezek euskal gazteria zenolako paper garrantzitsua jokatu dezakeen azpimarratu izan nahi du “gu baikara oroitzaren gordailua eta etorkizuna bermatuko dugun lanabesa; gu gara edozein gobernuk jendartearen aurka proposatu dezakeen erreformaren aurka altxa eta inkonformismoa bultzatu behar dugunok; gu izan behar gara gure oinordekoei, martxoak 3 horretan eskaini ziguten ikasgai historiko horren garrantzia hedatu eta praktikara eraman behar dugunok”. Modu honetara Gazte Abertzaleakeko ordezkariak argi utzi izan nahi du “tamalgarria da 36 urte eta gero, oraindik ere justizia eta errekonozimendu baten esperoan egotea jendea; tamalgarria da ere, Fraga erantzule zuzena izanda, bere ohean lasai asko zendu izatea, justizia izpi batek ere bere gorpua ukitu gabe” eta zentzu honetan, gazte independentistak dio “justizia eta errekonozimendua ez dagoen bitartean, sarraski hauen errudunak sarituak izan direla argi gelditzen zaigu”. “Euskal gizarteak orokorrean eta Gasteiztarrak partikularki, ez dugu ahazten gure historian orban bat izan dena, eta ez gara nekatuko, urtez urte egiten dugun moduan, gaur egun ditugun eskubideen alde beraien bizitza eman zuten pertsona hauentzako justizia eskatzeaz, beraiengatik eta beraiek bezalako pertsonengatik baitugu eskubide hauek” dio irmoki Dani Lopezek. Horregatik, urtero...\nGazte Abertzaleak martxoaren 3aren 35. urteurrenaren aurrean\n3 Mar, 2011 Gasteiz\n1976ko martxoaren 3ko urteurrena dela eta, Gazte Abertzaleakek bertako biktimak errekonozituak izan daitezen eskatzen du, eta era berean 50 urte luzez biolentzia jasan zutenak ere, Memoria historikoaren legeak eta Terrorismoaren biktimen legeak egin ez dutena egin dadin. Manuel Fraga Iribarne, gobernazio ministroaren agindualdian, Polizía armatuak 5 langile erahil zituzteneko 35. urteurrena betetzen denean, Gazte Abertzaleakek “pertsona hauek ez daitezela ahantziak geratu, Gasteizen gertatu ziren gertakari hauek ez daitezela garrantzi gabeko zerbait bezala geratu” eskatzen du. Era berean, gazte erakundeak gogorazi nahi du, “76ko greban parte hartu zuten langileek egin zuten bezala, ez dugula ahaztu behar guk ere eskubide eta askatasun aldarrikapen horien alde jarraitu behar dugula borrokatzen; greba eskubidea, errebindikazio laboralak eta biltzeko eskubideak gaur egun, San Frantzisko elizan martxoaren 3 artan zeuden langileek egindako lanari esker ditugula” gogorarazi nahi du. Gazte Abertzaleaken ustetan, tamalgarria da 35 urte eta gero, oraindik ere justizia eta errekonozimendu baten esperoan egotea jendea, “tamalgarria da PP eta PSOEren gobernuek bat egin izatea pertsona hauek biktima bezala ez-onartzeko aukeran, sarraski hauen errudunak sarituak izan diren bitartean”. Euskal gizarteak orokorrean eta Gasteiztarrak partikularki, ez dute ahazten gure historian orban bat izan dena, eta ez da nekatuko, urtez urte egiten duen moduan, gaur egun ditugun eskubideen alde beraien bizitza eman zuten pertsona hauentzako justizia eskatzeaz, berangaitik eta beraiek bezalako pertsonengatik baitugu eskubide...\nGazte Abertzaleakek Martxoaren 3ko biktimen errekonozimendua eskatzen du.\n2 Mar, 2010 Araba, Gasteiz, Prentsa Oharrak\n1976ko martxoaren 3ko urteurrena dela eta, Gazte Abertzaleakek bertako biktimak errekonozituak izan daitezen eskatzen du, eta era berean 50 urte luzez biolentzia jasan zuten biktimak errekonozituak izan daitezen, Memoria historikoaren legeak eta Terrorismoaren biktimen legeak egin ez dutena egin dadin. Manuel Fraga Iribarne, gobernazio ministroaren agindualdian, Policía Armatuak 5 langile erahil zituzteneko 34. urteurrena betetzen denean, Gazte Abertzaleakek “pertsona hauek ez daitezela ahantziak geratu, Gasteizen gertatu ziren gertakari hauek ez daitezela garrantzi gabeko zerbait bezala geratu” eskatzen du. Era berean, Eusko Alkartasunaren gazte erakundeak, “76ko greban parte hartu zuten langileek egin zuten bezala, ez dugula ahaztu behar guk ere eskubide eta askatasun aldarrikapen horien alde jarraitu behar dugula borrokatzen; greba eskubidea, errebindikazio laboralak eta biltzeko eskubideak gaur egun, San Franzisko elizan martxoaren 3 artan zeuden langileek egindako lanari esker ditugula” gogorarazi nahi du. Gazte abertzaleaken ustetan, tamalgarria da 34 urte eta gero, oraindik ere justizia eta errekonozimendu baten esperoan egotea jendea, “tamalgarria da PP eta PSOEren gobernuek bat egin izatea pertsona hauek biktima bezala onartzeko aukeran, sarraski hauen errudunak sarituak izan diren bitartean”. Eukal gizarteak orokorrean eta Gasteiztarrak partikularki, ez dute ahazten gure historian orban bat izan dena, eta ez da nekatuko, urtez urte egiten duen moduan, gaur egun ditugun eskubideen alde beraien bizitza eman zuten pertsona hauentzako justizia eskatzeaz, beraingatik eta beraiek bezalako pertsonengatik baitutugu eskubide hauek. Horregatik, Gazte Abertzaleakek bat egiten du bihar Gasteizen deituak dauden mobilizazioetara, eta euskal gaztediari bertan parte hartzera dei egiten dio, eskubideak egunero eraikitzen...


Areatzako Udala - Blues and Beer jaialdia Areatzan, maiatza amaieran\nBlues and Beer jaialdia Areatzan, maiatza amaieran\nHainbat elkartek Blues and Beer Areatzako Nazioarteko Jaialdia antolatu dute maiatzaren 24tik 27ra arte, garagardoa eta blues musika batzeko asmoz. Hitzaldiak, kontzertuak, emanaldi didaktikoak zein, nola ez, hainbat garagardorekin gozatzeko aukera egongo da egun horietan Areatzan bertan.\nEgitasmoaren programazioa maiatzaren 24an abiatuko da, asteazkena; egun horretan, goizeko 10:00etan Castigators taldeak kontzertu didaktikoa eskainiko du Areatza eta Zeanuriko eskolako ikasleentzat udal aretoan. Iluntzean, berriz, Carlos Sagi hizlariak “El blues y la cultura popular del siglo XX” mintzaldia eskainiko du udal aretoan; ondoren, jaialdiaren aurkezpen txiki bat egingo da, Basqueland Brewing Projecten garagardoen azalpen labur bat eskainiz; hitzordua 19:00etan izango da.\nOstiralean, maiatzaren 26an, berriz, Castigators taldeak herria girotuko du 19:00ak aldera kalejira eginez, eta 20:30ean kainak zerbitzatzekoak zabaltzeko ohiko pröst-a egingo da. 21:30ean musikaren txanda izango da, Blue Fever (Frantzia/Ingalaterra) eta Travelling Brothers (Euskal Herria) taldeen kontzertuekin.\nHurrengo egunean, larunbatean (hilak 27), 12:30ean zabalduko dira kainak zerbitzatzekoak. Tarte horretan, halaber, errefuxiatuen aldeko elkartasun kainerua ere zabalduko da; horrela, batutako diru hori errefuxiatuei laguntzera bideratuko da. Eguerdian, 13:30ean, DJ Alaik girotuko du herria, eta bazkalondoren, 17:00etan, Munduko I. Garagardo Kupel Jaurtiketako Lehiaketa izango da, plazan. Ondoren, 18:00etan, Sonic Free Station musika taldeak emanaldia eskainiko du, eta gero, 20:00etan, Last fair deal taldearen txanda izango da (Rory Gallagherren tributu taldea da). 21:00etan errifaren zozketa egingo dute, eta eguna bukatzeko, 22:00etan, The Pushermen taldearen kontzertua ikusteko aukera egongo da.\nHainbat garagardo aukeran, baita jatekoa ere\nGaragardoei dagokienez, jaialdian Hernanin (Gipuzkoa) kokatutako Basqueland Brewing Project garagardo lantegiko garagardoak zerbitzatuko dira, hau da, Euskal Herrian ekoiztutako garagardoak.\nHorrez gain, bai bazkaltzeko, bai afaltzeko Eskatza eta mahatsa izeneko foodtrucka izango dugu herrian. Foodtruck horretako sukaldaria, Julen Baz, estatu mailako Pintxo Lehiaketako finalista izan zen 2015ean.\nEz da herrira ez gerturatzeko aitzakiarik egongo; izan ere, antolatzaileek autobus zerbitzua jarriko dute larunbatean Areatzara etortzeko; hain zuzen ere, Galdakaotik abiatuko da autobusa goizeko 11:30ean (Juan Bautista kalean); Usansolo (tren geltokian, 11:45ean), Lemoa (tren geltokian, 12:00etan), Igorre (Rugby taberna pareko bus geltokian, 12:15ean) eta Arantzazu (autobus geltokian, 12:30ean) zeharkatuko ditu Areatzara iritsi arte. Ondoren, gaueko 02:00etan aurkako ibilbidea egingo du, etorritakoak etxera bueltatzeko. Autobus zerbitzua doakoa izango da.\nAntolakuntzan hainbat talde, elkarlanean\nAntolatzaileei dagokienez, hainbat talde aritu dira lanean programazioa prestatzen, hain zuzen ere AGE Beerllaro, Areatzako Tabernarien Elkartea, Areatzako Udala eta AKKB kultur eta kirol taldea. Horrez gain, AVIA, Areatzako Bainuetxea, Basqueland Brewing Project, Mediolanum, Alkizabal eta Gorbeialdek babestutako ekimena da.


Horrekin guztiarekin lagundu nahi dugu Gipuzkoa zuzenago eta berdintasunezkoago bat eraikitzen, non emakumeek zein gizonek beren eskubideak osoki erabili ahal izango dituzten. Horretaz gain, gure lurraldearentzat aberastasun eta kohesio ekonomiko eta sozial handiagoa sortzen lagunduko dugu. Izan ere, emakumeen eta gizonen berdintasunaren alde apustu egiteak berekin dakar gaitasunei eta talentuei probetxu hobea ateratzea, lan eta denbora guztiak modu orekatuan banatzea, eta banaka nahiz taldeka gogobetetasun maila handiagoa lortzea, hobetu egingo baitu sortzeko, berrikuntzak egiteko eta pertsonen bizitza zaintzeko dugun gaitasuna.\nGipuzkoako Foru Aldundiaren laguntza, beka eta dirulaguntzak\n2021/11/25 Berdintasuna Diputatu Nagusia\n“Berdintasunaren aldeko eraldaketa soziala bizkortu behar dugu, indarkeria matxista desagerrarazteko”\nErakunde adierazpena onartu du Gipuzkoako Foru Aldundiak, emakumeen aurkako indarkeria desagerrarazteko nazioarteko egunaren atarian.\n2021/11/23 Berdintasuna Gobernantza\nPortaera matxista normalizatuak modu kolektiboan desaktibatzeko deia\nAzaroaren 25eko nazioarteko egunaren atarian, ‘Indarkeria matxistaren aurrean, ez zaitez ikusle huts bat izan’ kanpaina abiarazi eta lurraldeko zinemetan egindako bizipen-esperientzia plazaratu du foru erakundeak.\n2021/11/22 Berdintasuna Diputatu Nagusia


19. zk., 2018ko urtarrilaren 26a, ostirala\nPDF (294 KB - 12 orri.)\nEuskal Autonomia Erkidegoak zenbait produktutan aplikatu beharreko neurriak ezartzen dituen Batzordearen 2005eko abenduaren 5eko 2074/2005 Erregelamendua (EB) aplikatu behar du, Europako Parlamentuaren eta Kontseiluaren 853/2004 Erregelamenduan (EE) ezarritakoaren arabera, eta kontrol ofizialak antolatzeko neurriak ezartzen dituen Europako Parlamentuaren eta Kontseiluaren 854/2004 Erregelamenduaren (EE) eta 882/2004 Erregelamenduaren (EE) arabera. Erregelamendu horren bidez, Europako Parlamentuaren eta Kontseiluaren 852/2004 Erregelamenduan (EE) xedaturikoan salbuespenak sartzen dira, eta 853/2004 (EE) eta 854/2004 (EE) Erregelamenduak aldatzen dira.\nMaiatzaren 17ko 76/2016 Dekretuaren 6. artikuluaren arabera, «Osasunaren, nekazaritzaren eta elikagaien kalitatearen arloko sail eskudunetako titularrek emandako aginduaren bidez onartuko dira arau tekniko horiek.»\nIzapidetzen ari den Aginduan, esnekien eta izozkien inguruko baldintza higieniko eta sanitario zehatzak zehazten dira.\nEuropako Parlamentuak eta Europako Kontseiluak 2015eko irailaren 9an emandako 2015/1535 (EB) Zuzentarauaren bidez, araubide teknikoen berri eta gizarteari informazioa emateko zerbitzuei buruzko arauen berri emateko prozedura ezarri da. Arau tekniko hau eman aurretik –zeina zuzentarau horrek xedatutakoaren arabera araudi teknikoa baita–, Batasunaren arau horren 5. artikulutik eta 9. artikulura ageri den jakinarazte-prozedura bete da, eta, hala, Batzordeari araudi teknikoaren proiektuaren berri eman zaionetik araua ezarri den arte igaro beharreko hiru hilabeteko epea errespetatu da. Prozedura horren xedea da arau eta araubide tekniko horien inguruan gardentasunez jardutea eta horiek kontrolatzea, Europar Batasuneko kide diren estatuen artean arrazoirik gabeko oztopoak sortzeko arriskua murrizte aldera.\nArtikulu bakarra.– Baldintza higieniko eta sanitarioak esnekietara eta izozkietara egokitzeko Arau Tekniko Espezifikoa onartzea, Agindu honen eranskin gisa argitaratu dena.\nArau Tekniko hori esnekiak (esne gordina eraldatzetik lortutako produktuak) eta izozkiak egitera xedaturik dauden establezimendu ez industrialei aplikatuko zaie, arestian aipatutako malgutze-araubide hori maiatzaren 17ko 76/2016 Dekretuko 7. artikuluan aurreikusitako moduan bete nahi badute.\nAgindu honen aurka, interesdunek berraztertze-errekurtsoa jar diezaiekete Ekonomiaren Garapeneko eta Azpiegituretarako sailburuari eta Osasuneko sailburuari, hilabeteko epean, agindua argitaratu eta biharamunetik hasita; bestela, administrazioarekiko auzi-errekurtsoa aurkez dezakete EAEko Justizia Auzitegi Nagusiko Administrazioarekiko Auzien Salan, bi hilabeteko epean, agindua argitaratu eta biharamunetik hasita.\nVitoria-Gasteizen, 2018ko urtarrilaren 12a.\nESNEKIEN ETA IZOZKIEN SEKTOREKO ESTABLEZIMENDUEN BALDINTZA HIGIENIKO ETA SANITARIO MALGUTUAK\nEsnekiak (esne gordina eraldatzean lortutako produktuak) eta izozkiak egiten dituzten izaera ez industrialeko establezimenduek bete behar dituzten baldintza higieniko eta sanitarioak eta betekizun espezifikoak zehaztea:\nEsne higienizatuarekin egindako produktuak:\n– Esne pasteurizatua.\n– Esne hartzitua: jogurtak, mamiak, kefirra.\n– Gazta freskoak eta erdionduak.\n– Gurinak, esne-gainak, gaztanbera.\nEsne gordinarekin egindako produktuak:\n– Gutxienez 60 eguneko ontze-aldia izan duten gaztak.\nEsnea ekoizten duten ustiategietatik gertu edo horiei atxikita dauden establezimenduak dira gehienetan. Horietan, ustiategian bertan lortutako lehengaia oinarritzat hartuta prestatzen da produktua, baina, sasoiaren araberako erabilgarritasun-egoerak direla-eta, beste ustiategi batzuetatik eratorritako esnea ere erabili ahal izango da. Dena den, dokumentu honetan jasotako malgutasun-neurriak beste establezimendu batzuetan ere aplikatu beharko dira, horien kokalekua eta esnearen jatorria edozein izanda ere.\nGainera, honako baldintza hauek bete beharko dituzte:\n– Ekoizpen-bolumenari dagokionez, urtean 100.000 litro behi-esne, 30.000 litro ardi-esne eta/edo 40.000 litro ahuntz-esne erabili ahal izango dira, gehienez ere, esnekiak egiteko lehengai gisa.\nEstablezimendu horiek esne-operadore gisa erregistratu beharko dira Q Letra aplikazioan, eta erregistro horretatik eratorritako betebeharrak bete beharko dituzte.\nBAIMENTZEKO; ERREGISTRATZEKO ETA KONTROL SANITARIOKO BALDINTZAK\nBALDINTZA HIGIENIKO ETA SANITARIOAK\nPrintzipio higieniko horiek bete daitezela lortzeko, eta produktu-motak, horien ekoizpen-bolumena eta industriak gauzatzen dituen tratamendu teknologikoak kontuan hartuta, honako lokal/gune/kokaleku/gailu hauek izan beharko dira, kasu bakoitzaren eta horiek izango duten erabileraren arabera:\na) Esne gordina gordetzeko tanga kokatzeko lokal edo gune bat: hornidura marmitekin edo antzekoekin egiten denean, establezimenduak kanpoaldetik sarbidea duen lokal bat izango du esne gordina gordetzeko tanga kokatzeko. Esne gordina jetzitegitik biltegiratze-tangara hodi zuzenen bitartez hornitzen denean, tanga hori produktuak egiten diren lokalaren gune batean kokatu ahal izango da. Bi kasuetan, jetzitegiarekiko bereizketa fisikoa erabatekoa izango da.\nb) Behar bezala egokitutako lokal bat, produktua(k) prestatzeko eragiketak egin ahal izateko. Lokal horretan behar bezala zehaztuta egongo dira gune edo kokaleku bereiziak, egin beharreko produktu-motaren eta prozesu teknologikoaren arabera, baita beharrezko ekipoen eta instalazioen kokalekua ere:\n– Esnearen tratamendu termikorako eragiketen gunea edo kokalekua.\n– Produktuaren fabrikazio-eragiketetarako guneak edo kokalekuak: mamitzea, prentsaketa, hartzidura, murgilketa edo kontaktu zuzen bidezko gatzatzea, egurastea, ontzea, izozkietarako nahasketak, tratamendu termikoak, hoztea eta abar.\nProduktua gazitzeko eragiketetan, honako hauek hartu beharko dira kontuan:\n1) Produktua gazitzeko hura denbora-tarte jakin batean gatzun-tangara sartzen bada, prozesu horrek prestaketa-lokalarenak ez diren beste tenperatura-baldintza batzuk bete beharko ditu, eta, beraz, prestaketa-lokalean bertan kokatu ahal izango den hozte-sistema duen tanga bat jarri beharko da.\n2) Produktua gazitzeko hura gatzarekin kontaktu zuzenean jartzen bada, hura gune zehatz batean egingo da.\n– Gaztaren umotze-/ontze-eragiketetan, tenperaturarekin eta hezetasun erlatiboarekin lotutako baldintza ezin hobeak errespetatu beharko dira, eta, beraz, prozesu horietarako lokal edo ganbera bat gaitu beharko da.\n– Esne gordina, osagaiak edo laguntzailekide teknologikoak ez diren lehengaiak biltegiratzeko gailu edo instalazioa, betiere lehengai gisa erabilitako produktu guztiak biltegiratzea edo jasotzea ahalbidetzen badu, horrela ez bada, biltegiratzeko lokal bat gaitu beharko baita.\n– Tresnak, moldeak, ontziak eta abar garbitzeko gunea edo kokalekua. Hura prestaketa-guneetatik behar bezala isolatuta egongo da, zipriztinik egon ez dadin.\n– Amaitutako produktuak ontziratzeko eta paketatzeko gunea edo kokalekua.\nOntziak, bilgarriak, etiketak... eta, hala badagokio, produktuak egiteko erremintak biltegiratzeko gailua edo instalazioa, betiere ontzi guztiak biltegiratzea ahalbidetzen badu, horrela ez bada, biltegiratzeko lokal bat gaitu beharko baita.\nc) Izozkien kasuan, izozkiak lantegia dagoen leku berean merkaturatzen badira, hark azken kontsumitzaileari saltzeko lokal bat izango du, eta lokal hori prestakuntza-lokaletik bereizita egongo da.\nEstablezimenduko lokalek, guneek, kokalekuek eta instalazioek (horiek dituzten dimentsioen, antolaeraren, diseinuaren, eraikuntzaren eta kopuruaren arabera) higiene-praktika egokiak ahalbidetuko dituzte, kutsadura gurutzatua saihesteko beharrezko neurriak har daitezela erraztuko dute eta ekipo guztiak modu egokian banatzea ahalbidetuko dute, horiek eta inguruko guneak ondo garbitu ahal izateko, are gehiago prestatu nahi diren produktuak hainbat badira.\nHustubideak gaituko dira jarduerak berak edo erabilitako garbiketa-sistemek lurzoruan ur-pilaketak eragin baditzakete.\nHustubideak kutsadura-arrisku oro saihesteko moduan eraikiko dira. Helburu horrekin, lurzoruek beharrezko inklinazioa izango dute likidoak errazago hustu daitezen, baita usainen atzerakadak saihesteko estalkiak eta saretak, eta solidoak eta koipeak atxikitzeko sistemak ere.\nEstablezimenduak bere jarduerarako behar dituen hozteko instalazioak izango ditu, eta horien edukiera lan-bolumenaren araberakoa izango da. Horrela, bada, esne gordina eta kontserbaziorako hala behar duten produktu prestatuak hozteko eta mantentzeko instalazioak izango ditu, eta, izozkiak fabrikatzen badira, horiek mantentzeko izozte-ganberak gaitu beharko dira.\nHozteko instalazioek erraz ikusteko eta iristeko moduko irakurketa-sistema bat izango dute, elikagaiak tenperatura egokian biltegiratu direla egiaztatu ahal izateko.\nUpel, autoklabe, tanga eta abarren kasuan, garbiketatik edo funtzionamendutik eratorritako likidoen ebakuaziorako, horien ebakuazio higienikoa egingo da ekipotik isurbidera.\nTratamendu termikoaren prozesua parametro egokien barnean egiten dela bermatzeko, ekipoek kasuan kasuko parametroak (presioa, tenperatura, tratamenduaren iraupena...) kontrolatzeko erregistro automatikorako gailuak izango dituzte.\nHaren premiekin bat datozen zerbitzu higienikoak eta aldagelak izango ditu. Komuna duen lokalak ez du elikagaiak manipulatzeko edo biltegiratzeko guneekin inolako loturarik izango.\nGarbiketan eta desinfekzioan erabilitako produktu kimikoak tratatu beharreko zikinkeria-motarako eta gainazal edo lokalerako egokiak izango dira, eta oso ondo identifikatuta eta etiketatuta egongo dira, horien toxikotasuna eta erabiltzeko modua adieraziko duten errotuluak erabiliz.\nKanpoaldera dauden irekidura guztiek (ateek eta leihoek, adibidez) eta lokalaren egiturak berak intsektuak, karraskariak eta hegaztiak ez sartzeko eta horiek bertan ez gerizatzeko moduko babes-sistemak izan beharko dituzte.\nHondakinak eta azpiproduktuak itxitura bat duten eta erraz garbi eta desinfekta daitezkeen edukiontzietan jasoko dira, eta mantentze-egoera egokian mantenduko dira. Horiek azpiproduktuak jasotzeko bakarrik erabiliko dira, horiek modu higienikoan jasotzea ahalbidetuko dute -enpresak sortutako bolumenaren arabera- eta establezimenduan erabilitako gainerako edukiontzietatik behar bezala bereizita egongo dira.\nGarraiobideek elikagaiak babesteko edukiontziak edo ontziak izango dituzte. Modu egokian garbitu edo desinfektatzeko moduan diseinatu eta eraikiko dira. Elikadura-mota desberdinak eta horiek elikagaiak ez diren beste produktu batzuekin fisikoki bereiztea ahalbidetuko dute. Era berean, tenperatura eta hezetasun egokia mantentzea ahalbidetuko dute, garraiatutako produktuetan mikroorganismoak hazi edo hondatu ez daitezen.\nPrestatutako, erabilitako edo merkaturatutako elikagaiak (eta, hala badagokio, lehengaiak eta osagaiak) modu higienikoan manipulatuko dira, eta horretarako moldatutako lokal edo instalazioetan biltegiratu eta kontserbatuko dira.\nOsasun-agintaritzak aldez aurretiko baimena eman ostean, elikagaien ekoizpenarekin lotutako hainbat jarduera gauzatu ahal izango dira lokal berean, horiek denboran behar bezala bereizten badira eta garbiketarako jarraibide egokiak aplikatzen badira.\nTenperatura baxuan kontserbatu behar diren elikagaiak (eta, hala badagokio, lehengaiak eta osagaiak) prestatu, manipulatu, kontserbatu, merkaturatu edo erakusgai jarri behar direnean, hotz-katea mantendu beharko da.\nEsne gordinak esnearen bitartez kutsa daitezkeen gaixotasunen sintomarik ez duten animalietan izango du jatorria; horiek osasun-egoera egokian egon beharko dute, eta ez dute esnea kutsa dezaketen gaixotasun-zantzurik izango. Esnea baimendu gabeko substantziarik edo produkturik eman ez zaien animalietatik jasoko da. Baimendutako produktuak edo substantziak ematen bazaizkie, produktu edo substantzia horietarako eman den itxarote-epea errespetatu beharko da.\nBruzelosirik ez dutela ofizialki aitortutako artaldeetatik bereganatuko da esnea, tuberkulosirik ez dutela aitortu den behietatik, edo gaixotasun horren inguruko azterketak egin dituzten beste espezie batzuetako emeetatik, agintaritza eskudunak onartutako ikuskapen-plan bati jarraikiz.\nBestalde, eta agintari eskudunaren baimena izanez gero, aurreko lerrokadako baldintzak betetzen ez dituzten animalietatik eratorritako esne gordina erabili ahal izango da honako kasu hauetan:\na) Behiek bruzelosiaren edo tuberkulosiaren probetan positibo ematen ez dutenean eta gaixotasun horien sintomarik agertzen ez dutenean, betiere horiei tratamendu termiko bat egin ostean, fosfatasa alkalinoaren proban negatibo eman arte.\nb) Bruzelosi-probetan erreakzio positiborik agertu ez duten edo erradiazio-programa baimendu baten esparruan bruzelosiaren aurkako txertoa jarri zaien ardi edo ahuntzen kasuan, betiere gaixotasun horren sintomarik agertzen ez badute:\n– Bi hilabetetik gorako umotze-prozesua izango duen gazta egiteko, edo\n– Tratamendu termiko bat gauzatu ostean, fosfatasa alkalinoaren proban negatibo eman arte.\nEsne gordina 6 ºC-tik beherako tenperaturan hoztu eta tenperatura horretan mantendu beharko da, guztiz eraldatu arte. Dena den, eraldaketa animalia jetzi eta berehala edo eraldatze-establezimenduan onartu eta hurrengo 4 orduetan egiten bada, ez da baldintza hori bete beharrik izango.\nEsne gordina edo esnekiak tratamendu termikoaren eraginpean jarriz gero, tratamendu horrek nazioartean indarrean diren kasuan kasuko tratamendu termikorako (pasteurizazioa, esterilizazioa...) arauak betetzen dituela bermatu beharko da.\nPrestatzen ari den produktu edo produktu-mota bakoitzerako baimendutako edulkoratzaile aromatikoak eta/edo gehigarriak bakarrik erabiliko dira.\nBestalde, izozkiak prestatu eta saltzen badira, betiere establezimenduak izozkiak egiteko eta saltzeko makina bat badu, honako baldintza hauek bete beharko dira:\n– Makina izozkiak egiteko-saltzeko bakarrik erabiliko da.\n– Izozkiarekin kontaktuan dauden pieza guztiak desmuntagarriak eta erraz garbitzeko modukoak izango dira, gomazko edo beste material bateko junturak barne.\n– Nahasketa osasun-baldintza egokiak dituen leku batean prestatuko da.\n– Izozteko erabili den ontziratutako nahasketaren ontzi bakoitzeko edukia guztiz erabiliko da ontzia ireki ostean, hura likidoa, likido kontzentratua edo deshidratatua izan.\n– Nahasketa likidoa babestuta egongo da hura makina kokatuta dagoen lokala ez den beste batean prestatzen denean.\n– Nahasketa likidoa prestatu ostean, hura makinak duen xede horretarako tangan kokatu beharko da oso-osorik eta berehala.\n– Gorde den nahasketaren tanga 5 ºCko tenperaturan egongo da, eta hura 1 ºC aldatu ahal izango da gutxi gorabehera.\n– Izozkia ontzi edo zilindro itxi batean prestatuko da.\n– Amaitutako produktua makinatik bereganatu beharko da, eta hura = -4 ºC-tan egongo da.\n– Eguneko salmenta amaitzean, sobera geratu den makinako produktua ezabatu egin beharko da.\nBerriz erabil daitezkeen ontziak/bilgarriak behar bezala garbituko dira berriz erabili aurretik. Horien izaera eta mantentze-egoera direla-eta, erabiltzeko egokiak izan beharko dute, eta ez dira kutsadura-iturririk izango.\nHigienizatu gabeko ontzi/bilgarri berrerabilgarriak leku egokian biltegiratuko dira, gainerakoengandik bereizita.\nKontsumitzaileei xedaturiko ontziak horiek bete eta berehala itxi beharko dira, azken tratamendu termikoa egin den establezimenduan bertan eta haren kutsadura galarazten duen ixteko gailu bat erabiliz. Ireki ostean, hura ireki egin dela argi ikusteko eta frogatzeko moduan gauzatuko da ixteko sistema hori.\nOntziratze-lanetan, higiene operatiboak egokia izan beharko du, betiere ontziratze-lanetarako lokal zehatzik eta bereizirik ez dagoenean eta hori ontziratu gabeko elikagaiak dauden lokalen guneetan egiten denean, ontziak, elikagaiak bertan sartu aurretik, estaltze babeslea izan behar duela kontuan hartuta. Ontziratze-lanetan, materialen hondakinak eta hautsita edo baztertuta dauden ontziak xede horretarako edukiontzi egokietan jasoko dira eta beharrezko maiztasunarekin aterako dira, gune horietan pilatu ez daitezen.\n– Goialdean, «KONTSUMITZAILEARI ZUZENEAN SALTZEKO» edo «VENTA DIRECTA AL CONSUMIDOR» idatziko da letra larriz, etiketarako aukeratu den hizkuntzaren arabera.\n– Behealdean, Euskal Autonomia Erkidegoko Establezimenduen Erregistro Autonomikoan duen inskripzio-zenbakia adieraziko da.\nEsne gordinarekin egin diren eta, beraz, prestakuntza-prozesuan higienizazio termiko, fisiko edo kimikoko tratamendurik egin behar izan ez den produktuen etiketan argi eta garbi adierazi beharko dira «esne gordinarekin egindako produktua» hitzak.\nIzozkiek beren izen zehatza izan dezakete (kremazko izozkia, esne-izozkia, esne gaingabetuko esnea, ur-izozkia, sorbetea); izen horren ostean, kasuan kasuko frutaren izena adierazi beharko da, betiere frutaren gutxieneko ehuneko jakin bat edo zuku natural edo kontzentratuen baliokidea gehitzen bazaie...\nEhuneko horiek lortzen ez badira, izozki-mota adieraziko da «zaporearekin» batera.\nEstablezimenduek sistema edo prozedura bat ezarri beharko dute elikagaien trazabilitatea prestaketa-, ontziratze-, biltegiratze- eta banaketa-fase guztietan bermatzeko. Horiek azken kontsumitzaileari zuzenean saltzen bazaizkie ez da beharrezkoa izango salmenta-fase horretan modalitate horretan merkaturatutako elikagaien erregistroa gordetzea, baina bai aurrekoetan (prestaketan, ontziratzean, biltegiratzean) eta zirkuitu laburreko salmentan.\nOsasun publikoa arriskuan jar dezaketen merkaturatutako produktuen gertakari oro berehala jakinarazi beharko zaio Osasun Publikoaren esparruko agintari eskudunari.\nGutxieneko egiaztapen analitikoak.\na) Establezimenduko titularraren aldetik egin beharreko kontrolen gutxieneko maiztasuna honako hau izango da, lehengaiari nahiz prestatutako produktuei dagokienez:\n(1) Esne-industria batek esne gordina jasotzen duen abeltzaintzako ustiategietan, esne gordinaren kontrolak esne-industriak egindako analitikekin ordeztu ahal izango dira.\nBeste ustiategi bateko esnea erabiliz gero, norbere esnearenak ez diren beste lagin batzuk hartu beharko dira.\nEsne higienizatua eta esnekiak.\n– Estafilokoko-kopuru gehien izango dituen fabrikazio-prozesuan jasotako lagina. 105 ufc/g baino balio handiagoak hautematen badira, gazta-sortak toxina estafilokozikoa hautemateko probak bete beharko ditu.\n– Kanpo geratuko dira produktuaren osaerak edo fabrikazio-prozesuak Salmonella arriskua ezabatzen duten produktuak.\nHistoriko bat izan arte, lehen bi urteetan bi laginketa egingo dira urtean; bi urte horietan lortutako emaitza guztiak egokiak izango balira, laginketa hori urtean laginketa batera murriztu ahal izango da hirugarren urtetik aurrera.\nLaginketa osatzen duen unitate-kopurua (k) 5ekoa izango da.\nUr-horniduraren jatorriaren arabera, haren edangarritasuna behar bezala zainduko da honako kontrol hauen bitartez.


Bidasoko Deportatuak erakusketa ibiltaria Oiasso museora iritsi da – Irunero\nPosted on 2021(e)ko urtarrilak 15 2021(e)ko urtarrilak 15 by Irunero\nBidasoko Deportatuak erakusketa Irungo Oiasso museoan ikusgai egongo da urtarrilaren 15etik aurrera. Erakusketa Bera eta Hondarribia bezalko hirietatik igaro da aurreko hilabeteetan zehar.\nBidasoko herriak bisitatzeko xedearekin, erakusketa hamabost bat egunez erakusgai egongo da udalerri bakoitzean eta aurkezpen bana egiteaz gain, erakusketa hornituko duten ekimen paraleloak plazaratu nahi dira herri desberdinetan, hala nola, hitzaldiak, liburu aurkezpenak, dokumentalen proiekzioak, eta abar. Eskolak ere erakusketaren xede dira. Bidasoko ikasleak erakusketara gerturatu nahi ditugu, hauen bizilagunen berri izan dezaten eta deportazioa eskualdean burutu dela erakusteko.\nPosted in BerriakTagged Bidasoko Deportatuak, Erakusketa ibiltaria, irun, irunero, Kepa Ordoki, Memoria Historikoa, Oiasso museoa\nHaur eta Lehen Hezkuntzako ikastetxeetan aurrematrikulazioa egiteko epea zabalik dago


Udaldiari egokitu dizkio Liburutegiak ordutegiak\nUdal liburutegiak bere ordutegia egokitu du opor eta udako behar eta erritmo lasaiagora egokitzeko, uztaila sartzearekin batera. Hori horrela, uztailak 1etik 13ra bitartean, liburutegia goizez eta arratsaldez irekita egonen da astelehenetik ostiralera. Goizean 9:00etatik ordu 2etara bitartean, eta arratsaldean 17:00etatik 20:00etara bitartean. Hortaz, eguerdian zerbitzua itxita egongo da.\nAldiz, uztailaren 14tik abuztuaren 31ra bitartean, bakarrik goizez eta lanegunetan zabalduko ditu zerbitzuak bere ateak. Astelehenetik ostiralera, 9:00etatik 14:00etarako ordutegian. Larunbat eta igandeetan itxita izanik.\nMaileguen sistema malgutu egingo, oporretan ere irakurzaletasuna bultzatzeko xedez\nBestalde, liburutegiak erabiltzaileei gogorarazten dizkigu, arrazoi berberagatik, mailegu zerbitzuan malgutasuna izango dugula nagusi. Horri esker, edonora oporretara goazenok ale gehiago eta denbora gehiagoz eraman ahal izango ditugu. Hori bai, beste erabiltzaileek eskatuta eta txanda gordetzen ari diren kasuan salbu.


China Luminous 300bar 25mm-ko manometroa PCP konpresorearen fabrikaziorako eta fabrikarako | Topa\n300bar 25mm-ko manometro argia PCP konpresorearentzat\nEredua: Presio neurgailuak\nJario tasa: Ponpa Etengabea\nMota: Olio Ponpa\nEmanaldia: Presio handia\nMarka Izena: Presio neurgailuaren manometroa\nZehaztasun maila: 2.5\nDiametro nominala: 25mm\nErabilera: Aire Ponpa, Aire Pistola\nTenperatura: -40 ~ 100 (℃)\nPresioa: Presio altuko 300-400bar\nMateriala: Altzairu herdoilgaitzezko kaxa Letoia barne\nKonexio mota: Axiala\nGehienezko presioa: Erakutsi 40 Mpa, Laneko Presioa 30MPA\nIzena: Mini presio neurgailuak\nHornidura gaitasuna: 500000 pz hilean\nZiurtagiria: Ferrula hidraulikoa ISO\nHS kodea: 8414809090\nPortua: Ningbo, Shanghai, Tianjin\n300bar 25mm-ko manometro argitsua Pcp konpresorea\nMateriala: kobrezko kromoa\nInterfazearen haria (aukerakoa, pertsonaliza daiteke): M6X1 M8X1 M10MX1 M12X1 M14X1.5 NPT1 / 8 BSP1 / 8 G1 / 8\nMarkatu super distiratsua eta argitsua\nPresio manometroaren bistaratzea\nProzesu industrialen kontrolaren eta neurketa teknikoaren prozesuan, presio neurgailu orokorreko sentsore elastikoak erresistentzia mekaniko handia eta produkzio erraza duelako, instalazio erraza eta bestelako ezaugarri sinpleak dituelako, presio neurgailu orokorra gero eta gehiago erabili da.\nLeherketarik, kristalizaziorik, solidifikaziorik, kobrea eta kobre aleazioa neurtzeko presio neurgailu arrunta, likidoaren, gasaren edo lurrunaren presioa eta hutsean.\nOsagai sentikorren taulan presio neurgailu arrunta - Borden hodiaren deformazio elastikoa, eta, ondoren, bihurtzeko mekanismoaren taulako mugimendua erakuslearen presioaren deformaziora, erakusleak biraketa presioa erakustea eragiten du.\nManometroaren presio neurgailua Aplikazioa\nManometroaren manometroaren ontziratzea eta bidalketa\nManometroaren manometroaren produkzioa\nManometroaren presio neurgailua Jarri gurekin harremanetan\n25mm argizko manometroaren fabrikatzaile eta hornitzaile aproposaren bila zabiltza? Aukera zabala dugu prezio onetan, sormena izaten laguntzeko. 300bar 25mm-ko manometro guztiak kalitatea bermatuta daude. PCP konpresorearentzako 25 mm-ko manometroko China Origin Factory dugu. Edozein zalantza izanez gero, jar zaitez gurekin harremanetan.\nProduktuen Kategoriak: PCP Airgun Equipment\nAurreko: Gomazko hariztadura presio handiko kliparen hodia 3/4\nHurrengoa: AQ presio altuko muntaketa hidrauliko metrikoa\nPin balbula CO2 aquatek empire depositu erregulatzaile mini\n22mm 25mm-ko argiztapen neurgailuak pertsonalizatuak\nmini pistola 3000PSI neurgailuak\nPaintball joko pistola paintball bolas de pistolak\nPaintball joko pistola paintball aire konpresoreak berriro ...\n300bar presio altuko PCP gas zilindroaren balbula


Kaliko - Wikipedia, entziklopedia askea.\nKalikoa (frantsesez calicot) kotoizko oihal bat da, ohi alde batetik kolore biziekin estanpatua. Indian du jatorria, non jada XI. mendean fabrikatzen zen.\nBere izena frantsesezko calicot hitzetik dator, eta hau Calicutetik (egungo Kozhikode), India hego-mendebaldeko hiri bat dena, Kerala estatuan dagoena.\nXVIII. mendean arrakasta handiz sartu ziren Britania Handiko eta Europako merkatuetan; artilez eta sedaz egindako ohiko esku ehungintzarekin lehian aritzen zen. Hain izan zenez lehia handia, kotoiaren industria indartsua sortu zen eta handik hasi ziren kotoiaren inguruko industri eraldaketa handiak.\nKatuen kolorazioaren ezaugarri bati ere erreferentzia egin diezaioke, non ile zuriak marroi-laranja eta beltz koloreko orbanak erakuts ditzakeen. Ezaugarri hau duten katu guztiak emeak dira, hau da, euren zeluletako bakoitzean bi X kromosoma dituztela. Laranja kolorearentzako genea X kromosoman dago, eta beltz kolorearentzako alelo bat izan dezake. Bi alelo horiek elkarrekin eta zuriarekin konbinatuta egoteko modu bakarra bi X kromosoma egotea da.


Arsac-en-Velay - Wikipedia, entziklopedia askea.\nKantonamendu Le Puy-en-Velay-4 kantonamendua\n44°59′26″N 3°56′35″E / 44.9906°N 3.9431°E / 44.9906; 3.943144°59′26″N 3°56′35″E\nCoubon, Lantriac eta Saint-Germain-Laprade\n605 (%50.5) 603 (%50.3)\nArsac-en-Velay Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 1078 biztanle zituen.\n2007an Arsac-en-Velay udalerrian erroldatutako biztanleak 1.078 ziren. Familiak 412 ziren, horien artean 68 pertsona bakarrekoak ziren (32 bakarrik bizi ziren gizonak eta 36 bakarrik bizi ziren emakumeak), 150 seme-alabarik gabeko familiak ziren, 162 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 512 etxebizitza zeuden, 416 familiaren etxebizitza nagusia ziren, 57 bigarren erresidentzia ziren eta 39 hutsik zeuden. 493 etxeak ziren eta 19 apartamentuak ziren. 416 etxebizitza nagusietatik 342 bere jabearen bizilekua ziren, 59 alokairuan okupaturik zeuden eta 15 doan lagata zeuden; 4 etxek bi gela zituzten, 36 etxek hiru zituzten, 125 etxek lau zituzten eta 251 etxek bost zituzten. 372 etxek euren parking plaza propioa zuten azpian. 136 etxetan ibilgailu bat zegoen eta 261 etxetan bat baino gehiago zituzten.\nArsac-en-Velay udalerriko biztanleria-piramidea 2009an .\n2007an lan egiteko adina zuten pertsonak 719 ziren, horien artean 541 aktiboak ziren eta 178 inaktiboak ziren. 541 pertsona aktiboetatik 511 lanean zeuden (270 gizon eta 241 emakume) eta 30 langabezian zeuden (10 gizon eta 20 emakume). 178 pertsona inaktiboetatik 81 erretiraturik zeuden, 54 ikasten zeuden eta 43 "bestelako inaktibo" gisa sailkaturik zeuden.\n2009an Arsac-en-Velay udalerrian 439 unitate fiskal zeuden, 1.174,5 pertsonek osaturik. Pertsona bakoitzeko diru-sarrera fiskalaren mediana urteko 18.944 euro zen.\n2007an zeuden 23 komertzioetatik, 1 janari enpresa zen, 12 eraikuntza enpresak ziren, 3 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 1 finantziazio enpresa zen eta 3 zerbitzu enpresak ziren.\n2009an zeuden norbanakoentzako 10 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 2 zurginak, 2 iturginak eta 3 argiketariak.\n2000. urtean Arsac-en-Velay udalerrian 33 nekazaritza-ustiategi zeuden, 1.292 hektarea erabiltzen.\nCoubon (2,1 km)\nChadron (3,4 km)\nCussac-sur-Loire (4,7 km)\nLantriac (4,9 km)\nSolignac-sur-Loire (5,2 km)\nSaint-Germain-Laprade (5,7 km)\nBNF: 15259915x (data)


Wy/eu/Getariako (Gipuzkoa) ibilbideak - Wikimedia Incubator\nWy/eu/Getariako (Gipuzkoa) ibilbideak\n< Wy | euWy > eu > Getariako (Gipuzkoa) ibilbideak\nGipuzkoako Getaria udalerriak hainbat ibilbide ditu:\nN-634 errepidea hartu (Zumaiarantz) eta itsaslabarra inguratuko dugu Igarategi errota zaharrera iritsi arte; han helduko diogu Askizu baserri‑auzora joateko herri‑bideari. Mahatsondo garaien eremua da, eta hango mahats zuriarekin egiten da Getariako txakolin estimatua, Kantauri itsasoko arrainaz prestatutako plateren laguntzaile bikaina.\nFabiola Belgikako erregina zenak eta haren familiak lur‑sailak eta baserriak dituzte inguru horietan, arbaso batenak izanak; Joakin Berroeta Aldamar senatariaz ari gara, Gipuzkoako diputatu nagusia izana aho batez. Haren gorpuzkia San Salbatore elizaren kriptan ehortzita dago.\nEskuinaldera hartuko dugun bide batek San Prudentzio ermitara eramango gaitu, Gaineta muinoaren bizkarrean. Kalenturen aldezkari Andra Mari Sokorrokoaren jargoia da. Elkanok gogoan izan zuen ermita hori testamentua egin zuenean. Iturregi baserria gertu dago; han jaio zen Trino Maria Gonzalez de Quijano Iturregi. 1854an, Alacanteko gobernadore zibila zela, kolera‑izurritea hedatu zen inguru hartan; kaltetutako herriak bisitatu zituen eta kutsatutako gaixoei laguntza ematen aritu zen, eta zeregin horretan ziharduela hil zen. Alacantek mausoleo bat eraiki zion, eta urtero egiten diote lore‑eskaintza.\nEgin ditzagun metro batzuk atzera eta har dezagun Askizuko bidea. Muino ederra da, eta bista zoragarriak ditu. Hango San Martin elizak baserri batzuk eta intxaurrondoa ditu inguruan. Lehen gotikoko eraikina da. Absidean bi leiho zabal biki ditu; hirugarrena erdian dago eta altuagoa da, kuku‑leiho baten antzera. Monasterio giroko barrualdean Kristo gurutzatu bikaina dago, eta haren alboetan Maria eta San Joan (kalbario klasikoa). Tamaina naturaleko irudiak dira, haiek ere gotikoak, XIV. mendekoak. Albo batean San Martinen erliebe xaloa: erromesen babesleak bere kaparen erdia ematen dio egurrezko zangoa duen eskale bati. Alboan ageri den irudi bakartu bati Santa Apolonia zelakoan errezatzen zioten fededunek, hagineko minak sendatzeko, eta minak arintzen omen zizkien. Orain dela gutxi, ordea, jakin dugu tailu horrek, flandestar estiloko orrazkera eta kokospekoa dituenak, Maria Magdalena irudikatzen duela.\nJuan Sebastian Elkanok argi eta garbi utzi zuen asko estimatzen zuela Askizuko San Martin eliza; izan ere, haren herriko parrokia‑elizari sei dukat utzi zizkion, eta Askizukoari halako bi:\n«Ytem mando a la iglesia del señor San Martín, que está. en la jurisdicción de la Villa de Guetaria, doce ducados de oro, con los cuales se haga un terno de altar para el preste, diácono y subdiácono de buen paño colorado, que cueste un ducado cada vara, y si algo faltare en los doce ducados se cumpla lo demás por mi heredero”.»\nBista ederrak oraindik ere begien aurrean ditugula, Askizutik Orruaga hondartzara jaitsi gaitezke mandabide piko batean behera. Itsas zabaleko hondartza da, arrisku handikoa; 1943an hango olatuek eraman zituen inguruko Karakas baserriko lau senide. Beste aukera bat da mazelaren erditik doan oinezko ibilbidean aurrera egitea eta Zumaiako Santiago hondartzara eta ermitara jaistea, Done Jakue bideko erromesen antzera.\nMeagas bidean kilometro pare bat egin ostean Garate gainera (278 m) igo eta begiratoki aparta aurkitzen da. Gailurren ezkerraldera hartuta, Zarauzko Santa Barbara ermitara iristen da, 1704an eraikia herriko marinelek jarritako limosnekin.\nGarate gainetik aurrera joan gaitezke, Meagas baserri‑auzoraino. Kanpai‑horma apaleko San Isidro ermitak, eskolek eta pilotalekuak osatzen dute auzo‑gunea. Inguru horietan daude Euskal Herriko azken artelatzak (ukamuk ere esaten zaie).\nEskualde‑errepidea zeharkatu eta beste bide bat hartuko dugu, 2 km egin ostean Elkano auzora eramango gaituena. San Pedro elizak harlanduzko zelata‑dorrea du, ezaugarri arkitektoniko zirraragarria duena: plataforma aurreratua, alegia. Erdi Aroko dorre xume horrek, kanpai‑horma soil bat duenak, gerrarekin eta itsas orientazioarekin zerikusia zuten funtzioak bete zituen, agidanez. San Pedro eliza txikiaren portada eta hutsarteak gotikoak dira, XIV. mendekoak. Antzinako dokumentuetan beste eliza bat aipatzen da, 1025ean inguru horretan zegoena. Baserri gutxi daude, haietako bat Elkano goena da. Bi isuriko teilatua du eta habez egindako egitura. Juan Sebastian Elkano ospetsuaren jaiotetxea omen da. Nabigatzailea hil eta urte batzuetara, Perika Elkano zen Elkanoko elizako serora txikia. Zarauzko parrokiako heriotzen 1. liburuko 25. orrialdean ageri da Elkano goena baserriko Jose Elkano 1640ko abuztuaren 12an hil zela, 107 urte zituela (Joseph de Elcano, señor del caserío Elkano goena, mayor en días de 107 años, acaecido el 12 de agosto de 1640). Heriotza‑agiriak adierazten du, halaber, Jose Elkanoren aitak 100 urte harrapatu zituela eta amak 102 (El padre de Joseph murió de ciento y su madre de 102). Indamendi inguruko haizeak luze bizitzeko lagungarriak dira, antza.\nItzultzean, San Pedro ermitan geldituko gara. Ermitako ezkila Munoa itsasgizonak oparitua da, hondoratzear zegoen itsasontzi batetik mirariz salbatua. San Pedro ermitatik ikusten da ipar‑ekialdeko itsasertza, Matxitxakoraino.\nRetrieved from "https://incubator.wikimedia.org/w/index.php?title=Wy/eu/Getariako_(Gipuzkoa)_ibilbideak&oldid=2567189"\nThis page was last edited on 28 December 2014, at 22:16.